hotchpotch/miracl-hf-unified huggingface dataset:
เจ๊ะอับดุลลาห์ หลังปูเต๊ะ
นายเจ๊ะอับดุลลาห์ หลังปูเต๊ะ (16 ตุลาคม พ.ศ. 2433 - 25 พฤศจิกายน พ.ศ. 2529) อดีตรัฐมนตรีหลายกระทรวง และ อดีตสมาชิกสภาผู้แทนราษฎรจังหวัดสตูล 5 สมัย
นายเจ๊ะอับดุลลาห์ หลังปูเต๊ะ เกิดเมื่อวันที่ 16 ตุลาคม พ.ศ. 2433 เป็นบุตรของนายเจ๊ะมูฮำมัด สะอาด และ นางเจ๊ะรอมมะห์ หวันสู
เจ๊ะอับดุลลาห์ หลังปูเต๊ะ เสียชีวิตด้วยโรคชรา เมื่อวันที่ 25 พฤศจิกายน พ.ศ. 2529 สิริอายุรวม 96 ปี
เจ๊ะอับดุลลาห์ เริ่มรับราชการในตำแหน่งเสมียนศาล แขวงละงู เมื่อปี พ.ศ. 2448 แต่ขอลาออกเพื่อไปประกอบอาชีพค้าขายส่วนตัว ต่อมา พ.ศ. 2459 ได้รับการแต่งตั้งให้เป็นที่ปรึกษาด้านศาสนา ประจำอำเภอทุ่งหว้า และกิ่งอำเภอละงู จากนั้น พ.ศ. 2463 ได้เดินทางไปทำงานเป็นนักหนังสือพิมพ์ที่ประเทศอินโดนีเซียและมลายู จนกระทั่งปี พ.ศ. 2469 พระยาสมันต์รัฐบุรินทร์ (ตุ๋ย บินอับดุลลาห์) ได้แต่งตั้งให้เป็นกอฎีทั่วไป ทำหน้าที่ด้านกฎหมายครอบครัวอิสลามล่วงมาปี และ พ.ศ. 2473 มีพระบรมราชโองการให้เป็นดาโต๊ะยุติธรรมประจำศาลจังหวัดสตูล
เจ๊ะอับดุลลาห์ ได้รับเลือกตั้งสมาชิกสภาผู้แทนราษฎรครั้งแรก ใน เดือนมกราคม พ.ศ. 2489 และได้รับเลือกติดต่อกัน จนถึง เดือนธันวาคม พ.ศ. 2500 รวม 5 สมัย
เจ๊ะอับดุลลาห์ ได้รับโปรดเกล้าฯ ให้เป็นรัฐมนตรีหลายกระทรวง ได้แก่ เป็นรัฐมนตรีไม่ประจำกระทรวง ในรัฐบาลจอมพลแปลก พิบูลสงคราม เมื่อ พ.ศ. 2491 เป็นรัฐมนตรีช่วยว่าการกระทรวงสาธารณสุข ในรัฐบาลนายพจน์ สารสิน และในรัฐบาลจอมพลถนอม กิตติขจร
เจ๊ะอับดุลลาห์ หลังปูเต๊ะ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
พรรคพลังประเทศไทย
พรรคพลังประเทศไทย (ย่อว่า: พลปท. ) จดทะเบียนจัดตั้ง เมื่อวันที่ 31 กรกฎาคม พ.ศ. 2556 โดยมี นายดาชัย อุชุโกศลการ เป็นหัวหน้าพรรค และ ว่าที่ร้อยตรี สุพจน์ มหัทธนสถิตย์ เป็นเลขาธิการพรรค ซึ่งจะลงสมัครเลือกตั้งทั่วไป ในวันที่ 2 กุมภาพันธ์ พ.ศ. 2557 ต่อมาในปี พ.ศ. 2561 นายดาชัย ได้ย้ายไปสังกัดพรรคพลังประชารัฐ
สำนักงานใหญ่ของพรรค ตั้งอยู่ที่ 18/1 หมู่ 2 ตำบลปงเตา อำเภองาว จังหวัดลำปาง 52110
พรรคพลังประเทศไทย ได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ซึ่งกำหนดให้มีขึ้นในวันอาทิตย์ที่ 2 กุมภาพันธ์ พ.ศ. 2557 มีหมายเลขประจำพรรคคือ หมายเลข 11
สายดีสนีย์แลนด์รีสอร์ต
สายดีสนีย์แลนด์รีสอร์ต เป็นเส้นทางรถไฟฟ้าในระบบรถไฟฟ้าเอ็มทีอาร์ เขตบริหารพิเศษฮ่องกง โดยมีสีประจำทางเส้นทางคือสีชมพู โดยตลอดเส้นทางมีเพียง 2 สถานี คือ สถานีซันนีเบย์ และ สถานีดิสนีย์แลนด์รีสอร์ต โดยเชื่อมต่อกับสายทุงชุงที่สถานีซันนีเบย์
สายมาออนชาน
สายมาออนชาน เป็นเส้นทางของรถไฟฟ้าเอ็มทีอาร์ เขตบริหารพิเศษฮ่องกง ในอดีตเคยเป็นส่วนหนึ่งของสายเอสเรล ปัจจุบันมีสีประจำเส้นทางคือสีน้ำตาล
สายซึงวันโอ
สายซึงวันโอ เป็นเส้นทางของรถไฟฟ้าเอ็มทีอาร์ โดยแบ่งเป็น 2 สายย่อย ความถี่ในการให้บริการทุก ๆ 2.7 นาที สีประจำเส้นทางคือสีม่วง
หมายเหตุ
* โครงการ
โรคไลม์
โรคไลม์เป็นโรคติดเชื้อที่เกิดจากแบคทีเรียในจีนัส "Borrelia" อย่างน้อย 3 ชนิด โดยมี "Borrelia burgdorferi sensu stricto" เป็นเชื้อก่อโรคที่พบบ่อยในทวีปอเมริกาเหนือ และ "Borrelia afzelii" กับ "Borrelia garinii" เป็นเชื้อก่อโรคที่พบบ่อยในทวีปยุโรป โรคนี้ตั้งชื่อตามเมืองไลม์และโอลด์ไลม์ รัฐคอนเนกติคัต สหรัฐอเมริกา ซึ่งมีการตรวจพบโรคนี้เป็นครั้งแรกใน ค.ศ. 1975 แม้จะเป็นที่รู้กันตั้งแต่ ค.ศ. 1978 ว่าโรคนี้ติดต่อโดยมีเห็บเป็นพาหะ แต่เชื้อก่อโรคที่แท้จริงก็ยังไม่มีใครหาพบจน ค.ศ. 1981 เมื่อ Willy Burgdorfer พบเชื้อ "B. burgdorferi"
โรคไลม์เป็นโรคติดต่อที่มีเห็บเป็นพาหะที่พบบ่อยที่สุดในซีกโลกเหนือ เชื้อ "Borrelia" จะติดต่อมายังมนุษย์ผ่านการถูกกัดโดยเห็บบางสปีชีส์ในจีนัส "Ixodes" ที่ติดเชื้อ อาการแรกเริ่มอาจไม่ชัดเจนเช่น ไข้ ปวดหัว อ่อนเพลีย ผู้ป่วย 70-80% จะมีผื่นขึ้นบริเวณที่ถูกกัดหลังจากที่ถูกกัดประมาณ 3-30 วัน (เฉลี่ย 7 วัน) และอาจมีลักษณะเฉพาะคือเป็นรูปเป้ายิงปืน (bull's eye erythema migrans) หรือไม่มีก็ได้ ผื่นนี้ส่วนใหญ่ไม่มีอาการใดๆ เพียงแต่อาจร้อนกว่าผิวหนังส่วนอื่น หรืออาจพบมีอาการเจ็บหรือคันได้แต่พบได้น้อย ผู้ป่วย 20-30% ไม่มีผื่น หากไม่ได้รักษาอาจเริ่มมีอาการเพิ่มที่ข้อต่อ หัวใจ และระบบประสาทส่วนกลาง ผู้ป่วยส่วนใหญ่รักษาหายขาดได้ด้วยยาปฏิชีวนะ โดยเฉพาะเมื่อได้รับการรักษาตั้งแต่ช่วงแรก หากการรักษาล่้าหรือไม่เหมาะสมอาจทำให้มีอาการรุนแรงได้มากขึ้น และอาจรักษาได้ยาก
ไม่มีคำว่า "โรคไลม์เรื้อรัง" ในบทความวิชาการทางการแพทย์ องค์กรทางการแพทย์ส่วนใหญ่ต่อต้านการให้ยาปฏิชีวนะต่อเนื่องระยะยาวในการรักษา "โรคไลม์เรื้อรัง"
สายเวสต์เรล
สายเวสต์เรล () เป็นเส้นทางของรถไฟฟ้าเอ็มทีอาร์ สีประจำเส้นทางคือสีม่วงแดง เคยรู้จักกันในชื่อ KCR West Rail () ปัจจุบันมีจำนวน 12 สถานี
การทัพบอร์เนียว พ.ศ. 2488
การทัพบอร์เนียว พ.ศ. 2488 เป็นยุทธการทางทหารที่สำคัญครั้งสุดท้ายของฝ่ายสัมพันธมิตรในในบริเวณมหาสมุทรแปซิฟิกตอนใต้ ระหว่างสงครามโลกครั้งที่ 2 เกิดขึ้นระหว่าง 1 พฤษภาคม – 21 กรกฎาคม กองพลออสเตรเลีย 1 ภายใต้การบังคับบัญชาของนายพลเลสลี มอร์เชดได้โจมตีกองทหารญี่ปุ่นที่ยึดครองเกาะ กองทัพเรือและกองทัพอากาศของฝ่ายสัมพันธมิตร ซึ่งนำโดยกองเรือที่ 7 ของสหรัฐ และกองทัพอากาศที่ 13 ของสหรัฐมีบทบาทที่สำคัญในการทัพครั้งนี้ด้วย มีการตอบโต้จากกองทัพเรือและกองทัพบกของญี่ปุ่นทางใต้และทางตะวันออกของบอร์เนียว ที่นำโดยพลเรือโท มิชิอากิ คามาดะ และทางตะวันตกเฉียงเหนือโดยกองทัพบกที่ 37 นำโดยพลโท บาบะ มาซาโอะ
แผนการโจมตีของฝ่ายสัมพันธมิตรนี้เป็นที่รู้จักในชื่อยุทธการโอโบ เป้าหมายหลักคือเพื่อทำลายกองทัพญี่ปุ่น และยึดครองดินแดนต่อไปนี้คืนมาคือ ดัตช์อีสต์อินดีส ฟิลิปปินส์ภาคใต้ ซาราวะก์ และบริติชบอร์เนียว ซึ่งเป็นแหล่งที่มีน้ำมันดิบ
ในตอนแรก ฝ่ายสัมพันธมิตรได้วางแผนไว้เป็น 6 ขั้นตอนคือ ยุทธการโอโบ 1 โจมตีที่ตารากัน ยุทธการโอโบ 2 โจมตีบาลิกปาปัน ยุทธการโอโบ 3 โจมตีบันเยอร์มาซิน ยุทธการโอโบ 4 โจมตีสุราบายาหรือปัตตาเวีย ยุทธการโอโบ 5 โจมตีดัตช์อีสต์อินดีสตะวันออก และยุทธการโอโบ 6 โจมตีบริติชบอร์เนียวหรือซาบะฮ์ ในท้ายที่สุด มีเฉพาะการโจมตีที่ตารากัน บาลิกปาปัน บริติชบอร์เนียวที่เกาะลาบวนและอ่าวบรูไนเท่านั้นที่เกิดขึ้น. การโจมตีเริ่มจากยุทธการโอโบ 1 โดยการขึ้นบกที่เกาะเล็กๆของตารากัน ทางชายฝั่งตะวันออกเฉียงเหนือเมื่อ 1 พฤษภาคม พ.ศ. 2488 จากนั้นตามมาด้วยยุทธการโอโบ 6 ในวันที่ 10 มิถุนายน พ.ศ. 2488 โดยโจมตีเกาะลาบวนและชายฝั่งของบรูไน ทางตะวันตกเฉียงเหนือของบอร์เนียว อีกสัปดาห์ต่อมา ออสเตรเลียเข้าโจมตีญี่ปุ่นที่เวสตัน ทางตะวันออกเฉียงเหนือของอ่าวบรูไน จากนั้นจึงตามมาด้วยยุทธการโอโบ 2 ในวันที่ 1 กรกฎาคมที่บาลิกปาปัน การรบเหล่านี้ถือเป็นยุทธการสุดท้ายระหว่างออสเตรเลียและญี่ปุ่นในสงครามโลกครั้งที่ 2
รถไฟฟ้าคุนหมิง สาย 1
รถไฟฟ้าคุนหมิง สาย 1 () เป็นเส้นทางรถไฟฟ้าในนครคุนหมิง มณฑลยูนนาน ประเทศจีน มีระยะทาง จำนวน 12 สถานี เปิดให้บริการวันที่ 20 พฤษภาคม ค.ศ. 2013 สีประจำเส้นทางคือสีแดง
รถไฟฟ้าคุนหมิงสาย 1 เปิดให้บริการตั้งแต่เวลา 6:00 น. ถึง 24:00 น. ความถี่แต่ละขบวนห่างกัน 8 นาที รถไฟฟ้าใช้ความเร็วได้สูงสุด 80 กิโลเมตร/ชั่วโมง การเดินทางจากสถานีต้นสายถึงสถานีปลายทางใช้เวลาประมาณ 34 นาที
รถไฟฟ้าคุนหมิง สาย 6
รถไฟฟ้าคุนหมิง สาย 6 () หรือ แอร์พอร์ตเอ็กซ์เพรส () เป็นเส้นทางรถไฟฟ้าในนครคุนหมิง มณฑลยูนนาน ประเทศจีน ระยะทาง สีประจำเส้นทางคือ สีเทียล
เฟียสตาร์
เฟียสตาร์ (; ฮันกุล: 피에스타) เป็นเกิร์ลกรุ๊ปในแนวเค-ป๊อปและป๊อปแดนซ์ สังกัด Loen Entertainment เดบิวท์เปิดตัวในวันที่ 31 สิงหาคม ค.ศ. 2012 ประกอบด้วยสมาชิก 6 คน ได้แก่ Jei (Leader),Linzy,Yezi,Cheska,Hyemi,Cao Lu ได้เปิดตัวอย่าเป็นทางการด้วย Single "Vista" ก่อนหน้านี้ได้เปิดตัวด้วยการร่วมร้องเพลงกับ IU ในเพลง Sea of Moonlight ในโปรเจกต์ Loen Tree‘s summer album และยังได้ร่วมงานกับ Tiger JK ในเพลง "Wicked" โดยเพลง "Vista" เป็นแนวเพลงสนุกสนานและได้นักแต่งเพลงที่มีชื่อเสียงอย่าง KZ, TEXU, Taebongi, Kim Yi Na มาร่วมแต่งเพลงให้ด้วยในมิวสิควีดีโอเพลง "Vista" ได้ Junsu แห่ง JYJ มาร่วมแสดงด้วย
ใบเมี่ยง
ใบเมี่ยง หรือ ละแพะ () เป็นอาหารพม่าและอาหารไทยภาคเหนือชนิดหนึ่งทำจากใบชา โดยนำใบชาไปนึ่ง นำมาม้วนและบรรจุลงตะกร้าไม้ไผ่ ปล่อยให้เกิดการหมัก จะได้ใบชาหมักหรือละแพะ ที่ทางภาคเหนือของไทยเรียกใบเมี่ยง
ต้นเมี่ยงหรือต้นชาเป็นพืชพื้นเมืองในพม่า พบในบังกลาเทศ อินเดียตะวันออกเฉียงเหนือ ลาว และจีน พบทั้ง "Camellia sinensis" และ "Camellia assamica"และปลูกมาทางเขตหุบเขาในรัฐชานและนำซันในเขตของชาวปะหล่อง และยังปลูกในมัณฑะเลย์ เชียงตุง และรัฐชานตอนใต้ด้วย โดยเก็บใบในช่วงเมษายนและพฤษภาคมจนถึงตุลาคม
การรับประทานละแพะของพม่ามีหลายแบบ เช่นจัดเป็นชุดใส่ถาดเรียก "ละแพะโอะ" ถาดนี้จะมีช่องสำหรับใส่ใบชาหมักและเครื่องเคียงต่าง ๆ เช่น ถั่วแปยี ถั่วลูกไก่ ถั่วปากอ้า ถั่วลิสง กุ้งแห้งทอด กระเทียม ขิงดอง มะพร้าวคั่ว พริกขี้หนู มะเขือเทศ รับประทานคู่กับการดื่มน้ำชา พบมากในรัฐชานและมัณฑะเลย์ การรับประทานอีกอย่างหนึ่งคือนำเครื่องทุกอย่างในละแพะโอะมาเคล้าเข้าด้วยกับในจานเดียว เรียก "ละแพะโตะ" หรือยำใบเมี่ยง 
ต้นเมี่ยงคือต้นชาพันธุ์อัสสัม การทำเมี่ยงจะเลือกเก็บใบที่มีความสม่ำเสมอ ไม่เก็บยอดอ่อนเหมือนการทำชา เก็บใบที่ไม่อ่อนมาก เมื่อเก็บได้เต็มกำมือจะใช้ตอกมัดรวมไว้เรียกว่า 1 กำ นำเมี่ยงที่เก็บได้มานึ่งในไหเมี่ยงทำจากไม้มะเดื่อหรือไม้เนื้อแข็ง นึ่งให้สุก ใบจะเป็นสีเหลือง นำมาวางเรียงบนเสื่อผิวไม้ไผ่ พอเย็นนำไปเรียงในเข่ง กันไม่ให้อากาศเข้าประมาณ 2–3 วัน แล้วนำไปหมักต่ออีก 1–3 เดือน เมี่ยงจะมีรสเปรี้ยว จากนั้นนำใบเมี่ยงหมักมาจัดเรียงและคัดก้านแข็งออก จัดเรียงลงก๋วยเมี่ยง ในบางท้องที่นำใบเมี่ยงที่นึ่งสุกแล้วนำไปหมักไว้ 2–3 คืน จากนั้นใส่โอ่งดองไว้ 15–30 วัน การดองในโอ่งจะวางใบเมี่ยงเป็นชั้น ๆ ใส่เกลือ ราดน้ำ กดใบเมี่ยงลง แล้วเรียงชั้นต่อไปเรื่อย ๆ ให้เต็ม พอทิ้งไว้ 3–4 วันจะยุบลง จึงใส่ใบเมียดลงไป เพื่อป้องกันไม่ให้อากาศเข้า มิฉะนั้นเมี่ยงจะมีกลิ่นเหม็น 
เมี่ยงที่ได้จากการดองนี้เรียกว่าเมี่ยงส้ม นิยมนำไปกินกับเกลือเม็ด ขิง มะขามเปียก กระเทียมดอง หรือกินกับไส้หวานที่ทำจากมะพร้าวคั่ว น้ำตาลทราย เกลือ ถั่วลิสงคั่ว นอกจากนี้ ยังมีเมี่ยงรสฝาด เรียกเมี่ยงฝาด และเมี่ยงที่มีรสเปรี้ยวและฝาด เรียกเมี่ยงส้มฝาด ทางภาคเหนือของไทย เช่น ที่จังหวัดลำปาง จะทำยำใบเมี่ยงทั้งจากใบเมี่ยงสดและใบเมี่ยงหมัก และนำไปผสมในไส้อั่วด้วย
ละแพะ 1 จานมี 200 แคลอรี ไขมันทั้งหมด 12 กรัม โซเดียม 50 มิลลิกรัม เส้นใยที่รับประทานได้ 4 กรัม โปรตีน 10 กรัม โดยจะต่างไปตามเครื่องปรุงที่ประกอบเช่น กุ้งแห้ง น้ำปลา ถั่วลิสงทอด ปริมาณวิตามินขึ้นกับผักที่รับประทานด้วย เช่น มะเขือเทศ กระเทียม พริกขี้หนู งา หรือผักอื่น ๆ
ในวันที่ 12 มีนาคม พ.ศ. 2552 กระทรวงสาธารณสุขของพม่าประกาศว่าละแพะ 43 ยี่ห้อในพม่ารวมทั้งยี่ห้อยอดนิยมมีสีย้อมผ้าชนิด Auramine O ซึ่งทำลายตับ ไตและเป็นสารก่อมะเร็งได้ซึ่งเป็นเพราะสีเหล่านี้ราคาถูกกว่าสีผสมอาหาร สิงคโปร์ได้ห้ามนำเข้าละแพะจากพม่า 20 ยี่ห้อเพราะไม่ปลอดภัยมาเลเซียได้ร่วมคว่ำบาตรด้วยแต่ประเทศไทยไม่ได้เข้าร่วมแม้จะมีประชากรชาวพม่าอาศัยในประเทศจำนวนหนึ่ง
ยูฟ่ายูโรปาลีก ฤดูกาล 2013–14
ยูฟ่ายูโรปาลีก ฤดูกาล 2013–14 เป็นการจัดการแข่งขันฤดูกาลที่ 43 ของฤดูกาล ในทวีป ยุโรป ซึ่งเป็นการแข่งขันรองของสโมสรฟุตบอลชื่อดังจากทั่วทวีปยุโรป ซึ่งจัดการแข่งขันโดย ยูฟ่า และเป็นการแข่งขันครั้งที่ 5 ของฤดูกาล นับตั้งแต่เปลี่ยนชื่อจาก "ยูฟ่าคัพ" มาเป็น "ยูฟ่ายูโรปาลีก". โดยในยูฟ่ายูโรปาลีก รอบชิงชนะเลิศ 2014 จะแข่งขันที่ ยูเวนตุส สเตเดียม ใน ตูริน ประเทศอิตาลี และ เชลซี แชมป์ยูโรปาลีกฤดูกาลที่แล้ว, แต่ไม่ได้เข้ามาป้องกันแชมป์รายการนี้เนื่องจากพวกเขาได้สิทธิ์ผ่านเข้ารอบ ยูฟ่าแชมเปียนส์ลีก ฤดูกาล 2013–14 และได้ผ่านเข้าสู่รอบน็อกเอาต์แล้ว.
ทีมสโมสรทั้งหมด 194 ทีม จาก 53 ใน 54 สมาคมของแต่ละประเทศ ที่จะเข้าร่วมการแข่งขัน ในฤดูกาล 2013-14 ซึ่งมีคุณสมบัติดังนี้
การจับสลากประกบคู่ในรอบ 32 ทีมสุดท้ายและรอบ 16 ทีมสุดท้าย จะมีขึ้นในวันที่ 16 ธันวาคม 2013. รอบ 32 ทีมสุดท้าย นัดแรก ลงเล่นในวันที่ 20 กุมภาพันธ์ 2014, และรอบ 32 ทีมสุดท้าย นัดที่สอง ลงเล่นในวันที่ 27 กุมภาพันธ์ 2014.
รอบ 16 ทีมสุดท้าย นัดแรก ลงเล่นในวันที่ 13 มีนาคม 2014, และรอบ 16 ทีมสุดท้าย นัดที่สอง ลงเล่นในวันที่ 20 มีนาคม 2014.
การจับสลากประกบคู่สำหรับรอบก่อนรองชนะเลิศ จะมีขึ้นในวันที่ 21 มีนาคม 2014. รอบก่อนรองชนะเลิศ นัดแรก ลงเล่นในวันที่ 3 เมษายน 2014, และรอบก่อนรองชนะเลิศ นัดที่สอง ลงเล่นในวันที่ 10 เมษายน 2014.
การจับสลากประกบคู่สำหรับรอบรอบรองชนะเลิศและรอบชิงชนะเลิศ (กำหนดทีม "เจ้าบ้าน") มีขึ้นในวันที่ 11 เมษายน 2014. รอบรองชนะเลิศ นัดแรก ลงเล่นในวันที่ 24 เมษายน 2014, และรอบรองชนะเลิศ นัดที่สอง ลงเล่นในวันที่ 1 พฤษภาคม 2014.
รอบชิงชนะเลิศจะลงเล่นในวันที่ 14 พฤษภาคม 2014 ที่สนาม ยูเวนตุส สเตเดียม ใน ตูริน, ประเทศอิตาลี. ผู้ชนะจะได้ผ่านเข้าไปเล่นใน ยูฟ่าซูเปอร์คัพ 2014.
อันดับดาวซัลโว และ การผ่านบอล (ไม่รวม รอบคัดเลือก และ รอบเพลย์ออฟ)
หมายเหตุ: นักเตะและทีมที่อยู่ใน ตัวหนา คือยังอยู่ในระบบการแข่งขัน.
การเลือกตั้งประธานาธิบดีสหรัฐอเมริกา พ.ศ. 2531
การเลือกตั้งประธานาธิบดีสหรัฐอเมริกา ค.ศ. 1988 เป็นการเลือกตั้งประธานาธิบดีครั้งที่ 51 และมีขึ้นในวันอังคารที่ 8 พฤศจิกายน ค.ศ. 1988 มีผู้สมัครเลือกตั้งที่สำคัญ 2 คนได้แก่ ผู้แทนจากพรรครีพับลิกัน คือ รองประธานาธิบดีสหรัฐอเมริกา จอร์จ เอช. ดับเบิลยู. บุช กับ วุฒิสมาชิกจากรัฐอินดีแอนา แดน เควลย์ และ ผู้แทนจากพรรคเดโมแครต คือ ผู้ว่าการรัฐแมสซาชูเซตส์ ไมเคิล ดูคาคิส กับ วุฒิสมาชิกจากรัฐเทกซัส ลอยด์ เบนต์เซน
ไมเคิล ดูคาคิส
ไมเคิล สแตนลีย์ ดูคาคิส (, , กรีก: Μιχαήλ Δουκάκης) เกิดวันที่ 3 พฤศจิกายน พ.ศ. 2476 เป็นผู้ว่าการรัฐแมสซาชูเซตส์คนที่ 65 และ 67 จาก พ.ศ. 2518 - พ.ศ. 2522 และ พ.ศ. 2526 - พ.ศ. 2534 เขาเป็นผู้ว่าการรัฐแมสซาชูเซตส์ที่ดำรงตำแหน่งนานที่สุดในประวัติศาสตร์ และยังเป็นชาวกรีกอเมริกันคนที่ 2 ที่ได้เป็นผู้ว่าการรัฐ ในประวัติศาสตร์สหรัฐอเมริกา ซึ่งคนแรกคือ สไปโร แอกนิว รองประธานาธิบดีสหรัฐอเมริกาคนที่ 39 และเป็นผู้ว่าการรัฐแมรีแลนด์คนที่ 55 ใน พ.ศ. 2531 ดูคาคิสยังเป็นผู้ลงสมัครเลือกตั้งประธานาธิบดีสหรัฐอเมริกา ค.ศ. 1988 แต่พ่ายแพ้ให้กับรองประธานาธิบดีสหรัฐอเมริกา จอร์จ เอช. ดับเบิลยู. บุช
รถไฟใต้ดินเสิ่นหยาง สาย 1
รถไฟใต้ดินเสิ่นหยาง สาย 1 () เป็นเส้นทางรถไฟฟ้าแนวตะวันตก-ตะวันออกในนครเสิ่นหยาง มณฑลเหลียวหนิง ประเทศจีน เปิดให้บริการเมื่อวันที่ 23 กันยายน ค.ศ. 2009 ปัจจุบันมีระยะทาง 27.80 กิโลเมตร 22 สถานี
ผู้ว่าการรัฐแมสซาชูเซตส์
ผู้ว่าการรัฐแมสซาชูเซตส์ () เป็นผู้ที่บริหารงานในรัฐแมสซาชูเซตส์ ผู้ว่าการรัฐแมสซาชูเซตส์คนปัจจุบัน คือ ชาร์ลี เบเคอร์ จากพรรคริพับลิกัน ชนะการเลือกตั้งในปี พ.ศ. 2557 ซึ่งเป็นการเลือกตั้งผู้ว่าการรัฐคนใหม่ เนื่องจากเดวาล แพทริค ประกาศว่าจะไม่ลงเลือกตั้งในครั้งนั้น
ตั้งแต่ พ.ศ. 2323 มีบุคคลที่ได้รับการเลือกตั้งเป็นผู้ว่าการรัฐแมสซาชูเซตส์ 65 คน มี 6 คน ที่ข้อตกลงไม่ต่อเนื่องกัน และมี 7 คนที่เคยเป็นรองผู้ว่าการรัฐแมสซาชูเซตส์ พวกเขาเป็นผู้ว่าการรัฐโดยที่ไม่ต้องผ่านการเลือกตั้ง ก่อนที่จะถึง การปฏิวัติรัฐธรรมนูญ ค.ศ. 1918 ทั้งสำนักงานของผู้ว่าการรัฐและรองผู้ว่าการรัฐได้ว่างลงในช่วงที่สภาผู้ว่าการรัฐควบคุม
ประวัติศาสตร์ของการเป็นอาณานิคมของรัฐแมสซาชูเซตส์ได้เริ่มขึ้นจากการค้นพบอาณานิคมพลีมัธ เมื่อปี พ.ศ. 2163 และอาณานิคมอ่าวแมสซาชูเซตส์ ในปี พ.ศ. 2171 และทั้งสองอาณานิคมก็รวมกันในปี พ.ศ. 2235 ซึ่งรวมถึงดินแดนที่ในปัจจุบันคือ รัฐเมน
โมริ เทรูโมโตะ
โมริ เทรูโมโตะ (,4 กุมภาพันธ์ 1553 - 2 มิถุนายน 1625) เป็นไดเมียวหรือเจ้าแคว้นโจชูคนแรก
รถไฟใต้ดินเสิ่นหยาง สาย 2
รถไฟใต้ดินเสิ่นหยาง สาย 2 () เป็นเส้นทางรถไฟฟ้าในนครเสิ่นหยาง มณฑลเหลียวหนิง ประเทศจีน เปิดให้บริการวันที่ 9 มกราคม ค.ศ. 2012 ระยะทาง 21.86 กิโลเมตร จำนวนสถานี 19 สถานี
พรทิพย์ บูรณะประเสริฐสุข
พรทิพย์ บูรณะประเสริฐสุข เป็นนักแบดมินตันทีมชาติไทย ปัจจุบันเป็นมือวางอันดับ 12 ของโลก ซึ่งมีผลงานเด่นใน ซุปเปอร์ซีรีส์ ฮ่องกง โอเพ่น 2013 หลังเข้าสู่รอบตัดเชือก หญิงเดี่ยว ได้สำเร็จ ด้วยการล้มมือ 1 ของโลกจากจีน ลี ซูรุย 2 เกมติดต่อกัน
พรทิพย์ บูรณะประเสริฐสุข สำเร็จการศึกษา นิเทศศาสตรบัณฑิต จุฬาลงกรณ์มหาวิทยาลัย
แอละโมกอร์โด
แอละโมกอร์โด () เป็นเคาน์ตีซีตและศูนย์กลางเศรษฐกิจของโอเทโรเคาน์ตี ทางตอนใต้-กลางของรัฐนิวเม็กซิโก สหรัฐอเมริกา เป็นเมืองที่อยู่ใกล้กับฐานทัพอากาศฮอลโลแมนที่สุด เมืองมีประชากร 30,403 คน จากการสำรวจประชากรในปี ค.ศ. 2010 เป็นสถานที่ที่ทดลองระเบิดปรมาณูเป็นครั้งแรก
มีมนุษย์อาศัยอยู่บริเวณแอละโมกอร์โดมานานอย่างน้อย 11,000 ปี ในยุคใหม่มีการตั้งถิ่นฐานในปี ค.ศ. 1898 เพื่อสนับสนุนการสร้างทางรถไฟสายเอลแพโซและตะวันออกเฉียงเหนือ ตั้งขึ้นเป็นเมืองในปี ค.ศ. 1912
อานดรีอา
อานดรีอา () เป็นเมืองและเทศบาลในแคว้นปุลยา ทางตอนใต้ของประเทศอิตาลี เป็นเมืองศูนย์กลางการเกษตรและการให้บริการ มีการผลิตไวน์ มะกอกและอัลมอนด์ เป็นเทศบาลที่ใหญ่เป็นอันดับ 4 ของแคว้นปุลยา รองจากบารี, ตารันโต และฟอจจา
ฟอจจา
ฟอจจา () เป็นเมืองและเทศบาลในแคว้นปุลยา เป็นเมืองหลวงของจังหวัดฟอจจา ประเทศอิตาลี เป็นเมืองสำคัญบนที่ราบปูเลียอันกว้างใหญ่ เป็นศูนย์กลางด้านการติดต่อสื่อสาร และเป็นตลาดข้าวสาลีที่สำคัญของอิตาลีตอนใต้ มีแตงโมและมะเขือเทศที่มีชื่อเสียง
เอลโดเรต
เอลโดเรต () เป็นเมืองทางตะวันตกของประเทศเคนยา เมืองตั้งอยู่สูงจากระดับน้ำทะเล ตั้งแต่ราว 2,100 เมตร ไปจนถึง 2,700 เมตร เมืองมีประชากร 289,380 คน (ค.ศ. 2009) และปัจจุบันถือได้ว่าเป็นเมืองที่เติบโตเร็วที่สุดของเคนยา
เอลดา
เอลดา () เป็นเมืองในจังหวัดอาลิกันเต ทางตะวันออกเฉียงใต้ของประเทศสเปน จากข้อมูลในปี ค.ศ. 2009 เมืองมีประชากร 55,618 คน เป็นเมืองมีประชากรเป็นอันดับ 7 ของจังหวัด เมืองมีแม่น้ำบินาโลโปไหลผ่าน เอลดาเป็นที่รู้จักจากอุตสาหกรรมรองเท้า โดยเฉพาะอย่างยิ่งรองเท้าสตรี
เอ็มบีเคเอนเตอร์เทนเมนต์
เอ็มบีเคเอนเตอร์เทนเมนต์ (MBK Entertainment) (ภาษาเกาหลี: MBK 엔터테인먼트) ก่อตั้งเมื่อปีค.ศ.2007 โดย คิม กวางซู เป็นบริษัทเพลงในเครือ CJ E&M Music and Live ชื่อเดิม คือ คอร์คอนเทนส์มีเดีย (Core Contents Media) มีศิลปินในสังกัดที่เป็นที่รู้จัก เช่น แชนนอน, HIGH BROW, ไดอา ซน โฮ-จุน และ ฮา ซอก-จิน อีกทั้งยังเป็นที่รู้จักในฐานะบริษัทผู้ผลิตศิลปินชื่อดังในวงการเพลงเกาหลีใต้อย่าง เช่น ที-อารา ดาวีชี โคเอ็ดสคูล SG Wannabe (เอสจีวอนนาบี), Seeya (ซียา), เป็นต้น
มารู เอนเตอร์เทนเมนต์เป็นหนึ่งในบริษัทย่อยของเอ็มบีเคเอนเตอร์เทนเมนต์
โมะริ ทะกะชิกะ
'โมะริ ทะกะชิกะ' (,5 มีนาคม 1819 - 17 พฤษภาคม 1871) เป็นไดเมียวหรือเจ้าแคว้นโจชูคนที่ 14
ซึ่งในสมัยการปกครองของเขาถือได้ว่าแคว้นโจชูเป็นไม้
เบื่อไม้เมากับ รัฐบาลโชกุนโทะกุงะวะ ตลอดและแคว้น
โจชูก็คือกุญแจสำคัญในการล่มสลายของ เอโดะบะคุฟุ
เวอร์จิน แอตแลนติก
เวอร์จิน แอตแลนติก () เป็นสารการบินเอกชนสัญชาติอังกฤษ ที่บินเส้นทางในทวีป ยุโรป อเมริกาเหนือ เอเชีย และ ทวีปออสเตรเลีย
ระงับพิษ
ระงับพิษ หรือจ้าสีเสียด ผักหวานด่าง เป็นไม้พุ่มในวงศ์ Phyllanthaceae เปลือกต้นสีน้ำตาลอมเทา แก่แล้วแตกเป็นสะเก็ด อ่อนเป็นสีแดงอมเขียว ใบเดี่ยว เรียบเขียว เป็นมัน ด้านหลังใบสีเขียวนวล แห้งแล้วเป็นสีดำ ดอกช่อ แยกเพศไม่แยกต้น ดอกตัวเมียออกตามซอกใบ เป็นดอกเดี่ยวสีแดง ดอกตัวผู้เป็นดอกช่อ ออกตามซอกใบ สีเหลืองแกมเขียว ผลเดี่ยวกลม สีแดงอมเขียวเล็กน้อย ปลายผลมีแฉกตื้นๆ 3 แฉก ภายในมี 6 เมล็ด ใบปรุงเป็นยาเขียว รากแก้พิษไข้และแก้ไข้จับสั่น
อังกาบหนู
อังกาบหนู () เป็นพืชในวงศ์เหงือกปลาหมอ (Acanthaceae) ที่เป็นพืชท้องถิ่นในประเทศอินเดีย เป็นพืชสมุนไพรในตำรับยาอายุรเวท น้ำคั้นจากใบใช้ป้องกันเท้าเปื่อยและแตกในฤดูมรสุม ชาวโอรังอัสลีในรัฐเประก์ ประเทศมาเลเซีย ใช้ใบบดแล้วพอกบริเวณที่อักเสบ
อังกาบหนูมักเป็นอาศัยของหนอนของ และ "" ในใบมี ซึ่งเป็นตัวยับยั้งแบบไม่แข่งขันของcytochrome P450 2C9
คอมมานด์ &amp; คองเคอร์: เรดอเลิร์ต 2
คอมมานด์ แอนด์ คองเคอร์ : เรด อเลิร์ท 2 () เป็นเกมส์แนววางแผนการรบเรียลไทม์โดย เวสต์วูส แปซิฟิก ลงบนระบบปฏิบัติการไมโครซอฟท์ วินโดวส์เมื่อวันที่ 27 ตุลาคม 2000
ต่อเนื่องจากเกมในภาคที่แล้ว ที่มีซื่อว่า คอมมานด์ แอนด์ คองเคอร์ : เรดอเลิร์ท ที่วางจำหน่ายก่อนหน้านี้ ในภาคนี้ ได้ยิบจุดจบของเกมส์ในเนื้อเรื่องส่วนพันธมิตร โดยมีการอภิปรายในปี 1972 ว่า กลุ่มกองทัพสหรัฐ ได้ประกาศมาว่า มีกลุ่มสหภาพโซเวียต ได้ทำการบุกเข้ามา โดยใช้เครื่องบิน และเรือเดินสมุทรกองกำลังสะเทินน้ำสะเทินบกและพลร่มที่เข้ามาทั้งฝั่งตะวันออกและฝั่งตะวันตก ผู้เล่นจะต้องขับไล่ออกไป และไปบุกสหภาพโซเวียตคืนด้วย
คอมมานด์ แอนด์ คองเคอร์ : เรด อเลิร์ต 2 ได้ออกภาคเสริม มาในชื่อ ซึ่งได้ออกมาในปี 2001
โดยเกมนี้ มีระบบการเล่น 2 ทีม คือพันธมิตรโซเวียต และ พันธมิตรกองทัพสหรัฐฯ ซึ่งก่อนหน้านี้ทั้งสองฝ่าย เคยปรากฏใน คอมมานด์ แอนด์ คองเคอร์ : เรดอเลิร์ต และสามารถเลือกทีมได้มากกว่า 20 ทีม
ในโหมดเนื้อเรื่องนี้ ผู้เล่นคนเดียวคือโครงสร้างในโหมดสลับตอนจบตรงข้ามกับโหมดเนื้อเรื่องที่มีการเดินไปเรื่อยๆ
คอมมานด์ แอนด์ คองเคอร์ : เรด อเลิร์ต 2 ได้ประสบความสำเร็จ ทั้งในเชิงพานิชย์และคำวิจารณ์ โดยได้รับการตอบรับ 86 เปอร์เซนต์จาก 43 รีวิวโดย GameRankings , ในเว็บ IGN ได้ให้คะแนนที่สูง และกล่าวเรียกเกมนี้ไว้ว่า "โดดเด่นมาก" "("Outstanding")"
สายลัวเป่า
สายลัวเป่า เป็นเส้นทางรถไฟฟ้าสายที่ 1 ในระบบรถไฟใต้ดินเซินเจิ้น นครเซินเจิ้น ประเทศจีน สถานีปลายทางคือ สถานีหลัวหู และ สถานีสนามบินตะวันออก ความถี่ในการให้บริการ 3-6 นาที ผู้โดยสารต่อวันจำนวน 807,400 คน ซึ่งมากที่สุดในระบบ สีประจำเส้นทางคือสีเขียว แต่ขบวนรถไฟฟ้าตกแต่งด้วยสีแดง
ฮาโลไซลอนขาว
ฮาโลไซลอนขาว เป็นไม้ยืนต้นขนาดเล็กในวงศ์ Amaranthaceae แพร่กระจายพันธุ์ในเอเชียตะวันตกตั้งแต่อิสราเอล จอร์แดน อียิปต์ คาบสมุทรไซนาย อิรักตอนใต้ ซาอุดิอาระเบีย อิหร่าน โอมาน สหรัฐอาหรับเอมิเรตส์ อัฟกานิสถาน และปากีสถาน ไปจนถึงเอเชียกลาง ได้แก่ คีร์กีซสถาน เติร์กเมนิสถาน และซินเจียงในจีน ชอบขึ้นในทรายที่มีผลึกหินยิปซัม ตันมีกิ่งก้านขรุขระ เปลือกสีน้ำตาล ไม่มีใบ โดยใบลดรูปเป็นกุ่งที่อวบน้ำ พบในภูเขาทราย ทะเลทราย
ระบบรากของฮาโลไซลอนขาวมีประโยชน์ในการยึดเกาะดินทราย เนื้อไม้แข็งและหนักใช้ในงานช่างไม้ ใช้เป็นเชื้อเพลิงได้ดี ในภาษาอาหรับเรียกว่า ""ghada"" และมักอ้างถึงในบทกวี
เจ้าบุรีรัตน์ (ภูเกียง)
เจ้าบุรีรัตน์ (ภูเกียง) เป็นราชโอรสในพระยาคำฟั่น เจ้าผู้ครองนครเชียงใหม่องค์ที่ 3 และเจ้าผู้ครองนครลำพูลองค์ที่ 1 กับหม่อมคำหล้า
เจ้าภูเกียง เกิดในช่วงรัชกาลที่ 2 แห่งกรุงรัตนโกสินทร์ มีพี่น้องร่วมพระบิดาพระมารดาเดียวกัน 1 องค์คือ
เจ้าบุรีรัตน์ (ภูเกียง) เป็นเจ้าบิดาในเจ้าหนานสุยะ (ณ เชียงใหม่), พระยารัตนอาณาเขต เจ้าเมืองเชียงราย และเป็นเจ้าปู่ทวดในแม่เจ้าขานแก้ว ชายาในพลตรี เจ้าจักรคำขจรศักดิ์ เจ้าผู้ครองนครลำพูน องค์ที่ 10
เจ้าบุรรีรัตน์ เสียชีวิตในช่วงต้นรัชกาลที่ 5
ทราดินโน
ทราดินโน () เป็นหุ่นยนต์ที่หายใจเป็นเปลวเพลิงในระบบจักรกลขนาดยักษ์ โดยได้รับการบันทึกสถิติโลกกินเนสส์ 2014 ว่าเป็นหุ่นยนต์เดินได้ที่มีขนาดใหญ่ที่สุดในโลก มันเป็นหุ่นยนต์มังกรสำหรับจัดแสดงในการแสดง"ดราเคนซติช" ที่โรงละครฟูร์ทอิมวัลด์ ประเทศเยอรมนี ทั้งนี้ ชื่อ ทราดินโน (Tradinno) มาจากการผสมของคำว่า ทราดีทีออน (Tradition) กับคำว่า อินโนฟาทีออน (innovation)
ใน ค.ศ. 2001 ได้มีการตัดสินใจที่จะแทนที่มังกรตัวเก่าในการแสดง"ดราเคนซติช" โดยใช้มังกรตัวใหม่ ซึ่งใน ค.ศ. 2002 ทางซอลล์เนอร์เอเลคโทรนิคอาเกได้สร้างแนวคิดการออกแบบในมาตราส่วน 1:4 โดยแบบจำลองดังกล่าวได้รับการจัดแสดงหลายครั้ง และในเดือนกุมภาพันธ์ ค.ศ. 2007 ซอลล์เนอร์เอเลคโทรนิคอาเกได้เริ่มโครงการขึ้นอย่างเป็นทางการ โดยมังกรได้รับการส่งตัวไปเมื่อวันที่ 2 กรกฎาคม ค.ศ. 2010 และได้มีการจัดแสดงในโรงละครตั้งแต่วันที่ 31 กรกฎาคม ค.ศ. 2010
หุ่นยนต์มังกรยักษ์ตัวนี้มีน้ำหนักที่ 11 ตัน และปฏิบัติการตามคำสั่งของระบบรีโมท รวมถึงสามารถขับเคลื่อนโดยเครื่องยนต์ดีเซล 2.0 ลิตร เทอร์โบ กับพละกำลังที่ 140 แรงม้า มันมีช่วงปีกกางออกที่กว้างถึง 12 เมตรแต่ไม่สามารถบินได้ และมีหางขนาดยักษ์ ซึ่งหุ่นตัวนี้ใช้ระบบสัญญาณเซ็นเซอร์ที่ประมาณ 250 จุด มันสามารถจุเลือดสำหรับการแสดง 80 ลิตรในเส้นโลหิตของมัน กับอีก 11 ลิตรของแก๊สเหลวที่ช่วยให้มันสามารถพ่นไฟไปได้กว่าห้าฟุต และหุ่นทราดินโนยังได้รับการสร้างขึ้นเพื่อความสะดวกในการขนย้ายอีกเช่นกัน
ซัมซุง เอสจีอาร์-เอ1
ซัมซุง เอสจีอาร์-เอ1 () เป็นหุ่นยนต์ทหารคุ้มกันสัญชาติเกาหลีใต้ โดยได้รับการออกแบบมาเพื่อแทนที่แรงงานมนุษย์ในเขตปลอดทหารที่ชายแดนประเทศเกาหลีใต้และเกาหลีเหนือ มันเป็นหุ่นยนต์ระบบประจำที่ฝ่ายป้องกันของบริษัทซัมซุงเทควินซึ่งเป็นบริษัทย่อยของซัมซุง
ใน ค.ศ. 2006 บริษัทซัมซุงเทควินได้ประกาศตัวหุ่นยนต์ปืนกล 5.56 มม. มูลค่า 200,000 ดอลลาร์ ที่ใช้งานได้ในทุกสภาพอากาศ และสามารถเลือกติดตั้งเกรเนดลันเชอร์สำหรับการป้องกันที่เขตปลอดทหารเกาหลี มันมีความสามารถในการติดตามเป้าหมายเคลื่อนที่ได้หลายเป้าหมายโดยใช้กล้องอินฟราเรดและแสงที่ตามองเห็น ซึ่งอยู่ภายใต้การควบคุมของผู้ปฏิบัติการที่เป็นมนุษย์ ระบบการเฝ้าระวังอัจฉริยะและหุ่นยนต์รักษาความปลอดภัยสามารถระบุเป้าหมายและยิงออกไปได้ไกลกว่าสองไมล์ (3.2 กม.) โดยอัตโนมัติ ซึ่งหุ่นยนต์ได้รับการพัฒนาโดยมหาวิทยาลัยของประเทศเกาหลีใต้โดยใช้ระบบนำแสงคู่และเซ็นเซอร์อินฟราเรดสำหรับการระบุเป้าหมายตั้งแต่ 2.5 ไมล์ (4 กม.) ในเวลากลางวัน และที่ระยะทางประมาณครึ่งหนึ่งในเวลากลางคืน
มันยังเป็นหุ่นยนต์ที่มีอุปกรณ์การสื่อสาร (ไมโครโฟนและลำโพง) โดยรหัสผ่านสามารถแลกเปลี่ยนกับทหารที่เป็นมนุษย์ได้ หากมีคนใช้รหัสผ่านที่ไม่ถูกต้อง หุ่นยนต์ก็สามารถส่งเสียงสัญญาณภัยหรือยิงไปที่เป้าหมายโดยใช้กระสุนยาง หรือปืนกล เค-3 แบบหมุนบนฐาน ปัจจุบันทหารของเกาหลีใต้ในประเทศอิรักต่างใช้หุ่นยนต์เฝ้าฐานนี้เพื่อป้องกันฐานที่พัก
ณัฏฐณิชา ดังวัธนาวณิชย์
ณัฏฐณิชา ดังวัธนาวณิชย์ (เกิด 12 เมษายน พ.ศ. 2539) ชื่อเล่น ใบเฟิร์น หรือ ณิชา เป็นนักแสดงหญิงชาวไทย เข้าสู่วงการบันเทิงจากคำชักชวนของ ธนินทร์ ใฝสิงห์ จนได้สังกัดสถานีโทรทัศน์ไทยทีวีสีช่อง 3
ณัฏฐณิชา ดังวัธนาวณิชย์ เกิดที่จังหวัดเชียงใหม่ เป็นบุตรคนที่สองของ จักราวุฒิ และ กชกร ณัฏฐณิชามีพี่ชายหนึ่งคนชื่อว่า วชิรวิชญ์ และมีน้องสาวอีกหนึ่งคนชื่อว่า ปัณฑารีย์ จบการศึกษาระดับประถมศึกษา-มัธยมศึกษาปีที่สี่ จากโรงเรียนเรยีนาเชลีวิทยาลัย ระดับมัธยมศึกษาปีที่ห้า จากโรงเรียนดาราวิทยาลัย ก่อนจะย้ายเข้ากรุงเทพฯ มาศึกษาต่อระดับชั้นมัธยมศึกษาปีที่หก ที่โรงเรียนศรีวิกรม์ ปัจจุบันศึกษาที่คณะนิเทศศาสตร์ ภาควิชาการสื่อสารแบรนด์ มหาวิทยาลัยกรุงเทพ
เริ่มเข้าสู่วงการบันเทิงจากคำชักชวนของ ธนินทร์ ไฝสิงห์ ขณะอายุได้ 17 ปี ทำให้เธอต้องย้ายมาในกรุงเทพฯ รวมถึงต้องเปลี่ยนชื่อเล่นจากใบเฟิร์นเป็นณิชาให้เรียกง่ายขึ้นแทน มีผลงานทางโทรทัศน์ที่ออกอากาศเป็นครั้งแรกคือละครเรื่อง "ทองเนื้อเก้า" ในบทบาทรับเชิญตอนจบ จากนั้นก็แสดงละครแอคชันโรแมนติกเรื่อง "คิวบิก" ในปี พ.ศ. 2557 ก่อนที่จะมารับบทนำครั้งแรกในปี พ.ศ. 2559 ในละครเรื่อง "นางอาย"
ประเทศไทยในซีเกมส์ 2013
ประเทศไทย ได้เข้าร่วมการแข่งขันกีฬาซีเกมส์ 2013 ณ เนปยีดอ ย่างกุ้ง และมัณฑะเลย์ ประเทศพม่า ในระหว่างวันที่ 11-22 ธันวาคม พ.ศ. 2556 (ค.ศ. 2013)
ปริญญา กิจพูลลาภ
ปริญญา กิจพูลลาภ เป็น นักสเก็ตบอร์ดอาชีพชาวไทย ทีมพรีดิ้ว สเก็ตบอร์ด เกิดเมื่อวันที่ 5 กันยายน 2524 ที่จังหวัดลำปาง ประเทศไทย ปัจจุบันอาศัยอยู่จังหวัดกรุงเทพมหานคร ประเทศไทย
รายชื่อรางวัลที่ธีรเดช วงศ์พัวพันธ์ได้รับ
รายชื่อรางวัลและการได้รับการเสนอชื่อเข้าชิงรางวัลของ ธีรเดช วงศ์พัวพันธ์ นักแสดงชาวไทย
ปี พ.ศ. 2552 : รางวัล Man Of The Match ทีมสีเขียว จากงานมหกรรมฟุตบอลฉลอง 39 ปี ไทยทีวีสีช่อง 3
โรงเรียนวรรณวิทย์
โรงเรียนวรรณวิทย์ ตั้งอยู่ที่เลขที่ 16 ซอยสุขุมวิท 8 ถนนสุขุมวิท แขวงคลองเตย เขตคลองเตย กรุงเทพมหานคร ปัจจุบันมีอายุ ปี เปิดรับนักเรียนเข้าศึกษาตั้งแต่ชั้นอนุบาล จนถึงระดับชั้นมัธยมศึกษาชั้นปีที่ 3 โดยรับทั้งนักเรียนชายและนักเรียนหญิง และมีผู้อำนวยการและผู้จัดโรงเรียนคือ หม่อมราชวงศ์รุจีสมร สุขสวัสดิ์ มีบุคลากรครูทั้งหมด 43 คน ส่วนใหญ่เป็นศิษย์เก่าของโรงเรียน ทางโรงเรียนมีเอกลักษณ์เฉพาะตัว คือ การใช้เสียงระฆังเป็นสัญลักษณ์ในการส่งสัญญาณเปลี่ยนคาบเรียน
โรงเรียนวรรณวิทย์ ก่อตั้งโดยหม่อมผิว สุขสวัสดิ์ ณ อยุธยา เมื่อวันที่ 20 มิถุนายน พ.ศ. 2489 ที่เรือนไม้ชั้นเดียวในซอยสุขุมวิท 4 ถนนสุขุมวิท หรือ ซอยสมาหาร โรงเรียนวรรณวิทย์ ในระยะแรกเริ่มก่อตั้งมีนักเรียนเพียง 7 คนเท่านั้น หม่อมผิว เป็นครูใหญ่เอง สั่งสอนอบรมนักเรียนเองด้วย โดยมีความมุ่งมั่นที่จะให้เป็นสถานศึกษา ที่ให้ทั้งวิชาความรู้ รวมทั้งอบรมสั่งสอนศิลธรรม จรรยา ขนบประเพณี และพลศึกษาไปด้วย ในระยะแรกเริ่มก่อตั้งมีนักเรียนเพียง 7 คน โดยหม่อมผิว เป็นครูใหญ่และทำการสอนด้วยตนเอง โดยไม่เก็บเงินบำรุงการศึกษาในการรับเข้าเรียนและอนุญาตให้ค้างค่าเล่าเรียนโรงเรียนได้ โรงเรียนวรรณวิทย์ขยายกิจการขึ้นเรื่อย ๆ มีนักเรียนเพิ่มขึ้นทุกปี และได้เพิ่มชั้นเรียนขึ้นจนถึงชั้นมัธยมสามัญตอนกลาง (ม.3 ในปัจจุบัน) ใน พ.ศ. 2496
ต่อมาหม่อมผิว มีอายุมากขึ้น จึงให้ธิดาคนเล็กคือ หม่อมราชวงศ์รุจีสมร สุขสวัสดิ์ เป็นผู้จัดการ และครูใหญ่แทน โดยเข้ารับตำแหน่งเมื่อวันที่ 27 เมษายน พ.ศ. 2497 และในเดือนมิถุนายน ปี พ.ศ. 2497 นี้กระทรวงศึกษาธิการได้รับรองวิทยฐานะโรงเรียนวรรณวิทย์เทียบเท่าโรงเรียนรัฐบาล และในปีนี้โรงเรียนได้ซื้อที่ดินด้านหน้า ซอยสุขุมวิท 8 (ซอย ปรีดา) จึงเปลี่ยนทางเข้าออกและเลขที่มาเป็นด้านซอยสุขุมวิท 8 ส่วนประตูทางเข้าเดิมด้านซอยสมาหารเปลี่ยนเป็นประตูหลัง และได้ขยายอาคารเรียนเพิ่มขึ้นอีก จากอาคารเรือนไม้ชั้นเดียวมาเป็นอาคารไม้ 2 ชั้น รูปตัวแอล
พ.ศ. 2505 ได้ก่อสร้างอาคาร 3 ชั้น ชั้นล่างใช้เป็นโรงอาหาร ส่วนชั้นที่ 2 และ 3 ใช้เป็นห้องเรียนสำหรับระดับชั้นมัธยมศึกษาปีที่ 1 - 3
พ.ศ. 2508 ได้สร้างอาคารใต้ถุนสูงขึ้นอีก 1 หลังด้านหน้าโรงเรียน ชั้นล่างเปิดโล่งตลอดเป็นลานอเนกประสงค์ ชั้นบนเป็นห้องเรียน
ปัจจุบัน โรงเรียนมีพื้นที่ขนาด 3 ไร่ อาคารเรียนเป็นอาคารไม้สองชั้น มีนักเรียนประมาณ 500 คน ทางโรงเรียนคิดค่าเทอมเพียงเทอมละ 1,600 บาทเท่านั้น ซึ่งถือว่าถูกมาก เนื่องจากนักเรียนส่วนมากเป็นบุตรหลานของผู้ที่มีรายได้น้อยในละแวกนี้ แม้จะมีผู้ขอซื้อที่ดินไปสร้างเป็นโรงแรมและคอนโดมิเนียมโดยให้ราคาสูงถึงพันล้านบาท แต่ทางหม่อมราชวงศ์รุจีสมรซึ่งเป็นผู้บริหารยืนยันที่จะไม่ขาย ด้วยต้องการจะให้เป็นสถานที่ให้การศึกษาแก่เด็ก ๆ ต่อไป
นางฟ้าถือคบเพลิง
สีเขียว และ สีเทา
ว.ณ.ว.
อตฺตา หิ อตฺตโน นาโถ ตนเป็นที่พึ่งแห่งตน
ต้นกระทิงทะเล
สายหวนจง
สายหวนจง () เป็นเส้นทางรถไฟฟ้าสายที่ 5 ในนครเซินเจิ้น ประเทศจีน มีสถานีปลายทาง คือ สถานีเฉียนไห่วัน และสถานีหวงเป่ย์หลิ่ง เปิดให้บริการวันที่ 22 มิถุนายน ค.ศ. 2011 ผู้โดยสารประมาณ 500,000 คนต่อวัน
รถไฟใต้ดินอู่ฮั่น สาย 1
รถไฟใต้ดินอู่ฮั่น สาย 1 () เป็นเส้นทางรถไฟฟ้าสายแรกในนครอู่ฮั่น ประเทศจีน เปิดให้บริการวันที่ 28 กรกฎาคม ค.ศ. 2004 ทำให้อู่ฮั่นเป็นเมืองที่ 5 ที่มีรถไฟฟ้า ถัดจาก รถไฟใต้ดินปักกิ่ง รถไฟใต้ดินเทียนจิน รถไฟใต้ดินเซี่ยงไฮ้ และ รถไฟใต้ดินกว่างโจว โดยก่อนหน้านี้ มีโครงการที่จะสร้างเป็นรถไฟฟ้ารางเบา เนื่องจากเป็นทางยกระดับ
รถไฟใต้ดินอู่ฮั่น สาย 2
รถไฟใต้ดินอู่ฮั่น สาย 2 ()เป็นเส้นทางรถไฟฟ้าในนครอู่ฮั่น ประเทศจีน ลอดใต้ แม่น้ำแยงซี เปิดให้บริการชั่วคราววันที่ 25 กันยายน ค.ศ. 2012 และเปิดให้บริการทางการวันที่ 28 ธันวาคม ค.ศ. 2012 จำนวนผู้โดยสารต่อวัน 500,000 คน เมื่อวันที่ 1 มกราคม ค.ศ. 2013
รถไฟใต้ดินซีอาน สาย 1
รถไฟใต้ดินซีอาน สาย 1 () เป็นเส้นทางรถไฟฟ้าสายที่ 2 ในนครซีอาน ประเทศจีน เปิดให้บริการวันที่ 15 กันยายน ค.ศ. 2013 มีระยะทาง 25.4 กิโลเมตร 19 สถานี
รถไฟใต้ดินซีอาน สาย 2
รถไฟใต้ดินซีอาน สาย 2 () เป็นเส้นทางรถไฟฟ้าแนวเหนือ-ใต้ในนครซีอาน ประเทศจีน เปิดให้บริการเมื่อวันที่ 16 กันยายน ค.ศ. 2011 มีระยะทาง 19.9 กิโลเมตร 17 สถานี
สุลต่านมูรัดที่ 5
สุลต่านมูรัดที่ 5 (Murad V; ภาษาตุรกีออตโตมาน:مراد خامس) ประสูติเมื่อวันที่ 21 หรือ 22 กันยายน พ.ศ. 2383 เป็นสุลต่านพระองค์ที่ 33 แห่งจักรวรรดิออตโตมาน
พระองค์ประสูติที่คอนสแตนติโนเปิล เป็นพระโอรสของสุลต่านอับดุล เมจิดที่ 1 พระองค์ขึ้นครองราชย์เมื่อ 30 พฤษภาคม พ.ศ. 2419 เมื่อสุลต่านอับดุล อะซีซ พระปิตุลา (ลุง) ของพระองค์ถูกถอดออกจากราชบัลลังก์ พระองค์เป็นผู้ที่นิยมวัฒนธรรมฝรั่งเศสมาก พระองค์ครองราชย์ได้เพียง 39 วันก็ถูกถอดออกจากราชบัลลังก์เมื่อ 31 สิงหาคม เพราะมีอาการทางประสาทอย่างหนัก และยังมีแนวคิดที่จะต่อต้านการปฏิรูปประเทศ ไม่สนับสนุนการประกาศใช้รัฐธรรมนูญ สุลต่านอับดุล ฮามิดที่ 2 ได้ขึ้นครองราชย์แทน
พระองค์สิ้นพระชนม์เมื่อ 29 สิงหาคม พ.ศ. 2447 พระศพถูกฝังที่กรุงอิสตันบูล
ซานเปโดรซูลา
ซานเปโดรซูลา () เป็นเมืองในประเทศฮอนดูรัส ตั้งอยู่ทางมุมทิศตะวันตกเฉียงเหนือของประเทศ ในบาเยเดซูลา (หุบเขาซูลา) ตั้งอยู่ห่างจากเมืองปวยร์โตกอร์เตสทางทิศใต้ราว 60 กม. เมืองมีประชากร 873,824 คน ในเขตเทศบาล และมีประชากร 1,245,598 คนในเขตมหานคร (ค.ศ. 2010) เป็นเมืองใหญ่เป็นอันดับ 2 ของประเทศรองจากเมืองหลวงของประเทศ กรุงเตกูซิกัลปา ถือได้ว่าเป็นศูนย์กลางอุตสาหกรรมของประเทศ
วุฒิชัย สุขศาลา
วุฒิชัย สุขศาลา เป็นนักกีฬาวอลเลย์บอลชายทีมชาติไทย ผู้ทำหน้าที่ในระดับอาชีพให้แก่สโมสรวอลเลย์บอลนครราชสีมา ด้วยส่วนสูง และการพัฒนาฝีมืออย่างเห็นได้ชัดจากการแข่งขันวอลเลย์บอลไทยแลนด์ลีก ส่งผลให้มนต์ชัย สุภจิรกุล หรือโค้ชยุ่น ได้เชิญให้เขาเข้าร่วมทีมชาติไทยในเวลาต่อมา
ในปี พ.ศ. 2557 ทางเว็บไซต์วอลเลย์บอลที่มีชื่อเสียง volleywood.net ได้เปิดเผยว่า วุฒิชัย สุขศาลา เป็นนักกีฬาวอลเลย์บอลที่สูงที่สุดในโลก ด้วยความสูงที่ 222 ซม.
วุฒิชัยเดิมเป็นเด็กเก็บตัวอยู่ภายในบ้าน เนื่องด้วยอายต่อความสูงของตัวเอง แต่ครั้นเมื่ออาจารย์สมบูรณ์ สุคนธพงศ์ ซึ่งเป็นอาจารย์ประจำโรงเรียนขามทะเลสอวิทยา จังหวัดนครราชสีมา ได้ชักชวนให้มาร่วมทีมกีฬา ก็ได้เกิดความชอบ และตัดสินใจร่วมทีมในเวลาต่อมา
เดือนมิถุนายน พ.ศ. 2555 วุฒิชัยเป็นหนึ่งในนักกีฬาวอลเลย์บอลทีมชาติไทยเข้าร่วมแข่งขันวอลเลย์บอลชาย 4 เส้า เอเชียแปซิฟิคคัพ 2012 ที่เมืองฟุกุโอะกะ ประเทศญี่ปุ่น โดยมีมนต์ชัย สุภจิรกุล เป็นผู้ฝึกสอน ซึ่งวุฒิชัยทำหน้าที่ในตำแหน่งบอลสั้น และทีมของเขาได้อันดับ 3 และในปีเดียวกันนี้ เขาได้เป็นหนึ่งในนักกีฬาวอลเลย์บอลชายทีมชาติไทย เข้าร่วมแข่งขันวอลเลย์บอลเยาวชนชายชิงชนะเลิศแห่งเอเชีย 2012 ที่เมืองอุรเมีย ประเทศอิหร่าน โดยมี พ.อ.อ.ปัญญา มาขุมเหล็ก เป็นหัวหน้าผู้ฝึกสอน
วันที่ 2 มีนาคม พ.ศ. 2556 วุฒิชัยทำหน้าที่ในการแข่งขันวอลเลย์บอลไทยแลนด์ลีก 2013 ที่สนามเอ็มซีซีฮอลล์ เดอะมอลล์ นครราชสีมา ให้แก่สโมสรวอลเลย์บอลนครราชสีมา โดยทีมของเขาเป็นฝ่ายชนะทีมสวนดุสิตวีซีที่ 3-1 เซต และในวันที่ 27 เมษายน ทีมของเขาเป็นฝ่ายชนะทีมมหาวิทยาลัยแม่โจ้ ในรอบชิงชนะเลิศ ที่ 3-0 เซต ที่สนามศูนย์กีฬากาญจนาภิเษก มหาวิทยาลัยแม่โจ้ จังหวัดเชียงใหม่
วันที่ 23 มิถุนายน พ.ศ. 2556 ในการแข่งกีฬานักเรียนแห่งภูมิภาคอาเซียน ครั้งที่ 5 หรือ อาเซียนสคูลเกมส์ 2013 ที่ประเทศเวียดนาม วุฒิชัยได้เป็นตัวแทนถือธงชาติไทยนำทัพนักกีฬาไทยเข้าสู่สนามในพิธีเปิด รวมถึงเป็นผู้มีส่วนสูงมากที่สุดของมหกรรมการแข่งขันดังกล่าว นอกจากนี้ วุฒิชัยได้เป็นหนึ่งในนักกีฬาวอลเลย์บอลชายทีมชาติไทยที่เข้าร่วมแข่งขันซีเกมส์ 2013 ที่จัดขึ้น ณ ประเทศพม่า ในเดือนธันวาคม พ.ศ. 2556 โดยได้รับกำหนดเป็นตัวสำรอง
ด้านชีวิตส่วนตัว วุฒิชัยเป็นพี่ชายคนโตในจำนวนพี่น้อง 3 คน โดยมีบิดาประกอบอาชีพช่าง และมารดาชื่อสมจิตร สุขศาลา ประกอบอาชีพเสริมสวย นอกจากนี้ วุฒิชัยมีความสามารถด้านการวาดภาพ รวมถึงมีนักวอลเลย์บอลในดวงใจคือ วันชัย ทัพวิเศษ
ณ กาลครั้งหนึ่ง
ณ กาลครั้งหนึ่ง () เป็นละครโทรทัศน์จากสหรัฐ แนวชีวิตในจินตนาการ ฉายครั้งแรกวันที่ 23 ตุลาคม 2011 ถึงวันที่ 18 พฤษภาคม 2018 ทางช่อง ABC หกฤดูกาลแรกดำเนินเรื่องในเมืองสมมุติริมทะเลแห่งหนึ่งชื่อเมืองสตอรีบรุก รัฐเมน ซึ่งชาวเมืองนั้นเป็นตัวละครในเทพนิยายที่ถูกลบความทรงจำส่งมายังโลกจริงโดยคำสาป โดยมีเอ็มมา สวอนรับบทนำ ในขณะที่ฤดูกาลที่เจ็ดซึ่งเป็นฤดูกาลสุดท้ายเหตุการณ์เกิดขึ้นในซีแอตเทิล รัฐวอชิงตัน หรือที่เรียกว่าเมือง ไฮพีเรียน ไฮตส์ ซึ่งมีเรื่องราวหลักใหม่นำโดย เฮนรี มิลส์ ลูกชายของเอ็มมา สวอน การแสดงยืมองค์ประกอบและตัวละครจากแฟรนไชส์ของดิสนีย์และวรรณคดีตะวันตกที่เป็นที่นิยมของชาวบ้านและเทพนิยาย
ณ กาลครั้งหนึ่ง สร้างขึ้นโดยผู้สร้างเดียวกับอสุรกายดงดิบ และทรอน ล่าข้ามโลกอนาคต โดยนักเขียนบท เอ็ดเวิร์ด คิตซิส และอดัม โฮโรวิตซ์ และมีภาคย่อยคือ ณ กาลครั้งหนึ่งในแดนมหัศจรรย์ ประกอบด้วย 13 ตอน โดยมีตัวละครหลักจากอลิซในแดนมหัศจรรย์ เริ่มออกอากาศวันที่ 10 ตุลาคม 2013 ถึงวันที่ 3 เมษายน 2014
การสักยันต์
การสักยันต์ เป็นการสักที่ต่างจากการสักทั่วไปที่มุ่งเน้นเรื่องความสวยงามหรือเพื่องานศิลปะ แต่การสักยันต์มีจุดประสงค์หลักในเรื่องของความเชื่อทางไสยศาสตร์ เช่น จะทำให้มีโชค แคล้วคลาด ปลอดภัย อยู่ยงคงกระพัน และพ้นจากอันตรายต่าง ๆ โดยมีความเชื่อว่า รูปแบบลายสักหรือยันต์แต่ละชนิดจะให้คุณที่ต่างกัน และผู้ที่ได้รับการสักยันต์จะต้องปฏิบัติตามข้อบังคับที่แต่ละสำนักกำหนดไว้ เช่น ห้ามด่าบิดามารดา ห้ามลบหลู่ครูอาจารย์ เป็นต้น
การสัก คือ "การเอาเหล็กแหลมแทงลงด้วยวิธี การหรือเพื่อประโยชน์ต่าง ๆ กัน ใช้เหล็กแหลมจุ้มหมึกหรือน้ำมันแทงที่ผิวหนังให้เป็นอักขระ เครื่องหมายหรือลวดลาย ถ้าใช้หมึกเรียกว่าสักหมึก ถ้าใช้น้ำมันเรียกว่าสักน้ำมัน" ส่วนคำว่า "ยันต์" ตามพจนานุกรม ฉบับราชบัณฑิตยสถาน กล่าวว่า "ยันต์คือตารางหรือลายเส้นเป็นตัวเลข อักขระหรือรูปภาพที่เขียน สัก หรือแกะสลักลงบนแผ่นผ้า ผิวหนัง ไม้ โลหะ เป็นต้น ถือว่าเป็นของขลัง เช่น ยันต์ตรีนิสิงเห ยันต์พระเจ้า ๕ พระองค์ เรียกเสื้อหรือผ้าเป็นต้นที่มีลวดลายเช่นนั้นว่า เสื้อยันต์ ผ้ายันต์ เรียกกิริยาที่ทำเช่นนั้นว่า ลงเลข ลงยันต์"
การสักยันต์มีมาก่อนอาณาจักรสุโขทัย โดยต้นแบบน่าจะมาจากขอมในขณะที่ขอมยังครอบครองดินแดนสุวรรณภูมิเมื่อประมาณ 1,400 ปีที่แล้ว เพราะอักขระและลวดลายที่ใช้สักกันนั้นเป็นแบบอักษรขอม และใช้ภาษาบาลีเป็นส่วนใหญ่
ส่วนในประเทศไทยการสักสืบทอดกันมาแต่โบราณ ในอดีตข้าราชการของไทยจะทำตำหนิที่ข้อมือคนในบังคับซึ่งเป็นหน้าที่ของแผนกทะเบียนเป็นผู้บันทึกและรวบรวมสถิติชาย สันนิษฐานว่า การทำเครื่องหมายลงบนร่างกายนี้อาจมีมาตั้งแต่สมัยอยุธยาตอนต้น ในรัชสมัยของสมเด็จพระบรมไตรโลกนาถ
แม้ว่าการสักยันต์ในประเทศไทยจะมีมาแต่โบราณ แต่ไม่มีหลักฐานยืนยันชัดเจนนัก จะมีก็แต่หลักฐานที่ปรากฏในวรรณคดีเรื่อง "ขุนช้างขุนแผน" และวรรณกรรมอื่น ๆ โดยเชื่อมโยงกับความเชื่อทางไสยศาสตร์ ทำให้แคล้วคลาดต่ออันตรายต่าง ๆ เป็นทางหนึ่งที่ช่วยให้จิตใจมีความมั่นคง ซึ่งการสักยันต์เพื่อหวังผลทางไสยศาสตร์จะแบ่งออกเป็น 2 ชนิด คือ เพื่อผลทางเมตตามหานิยม และคงกระพันชาตรี
ปลาช่อนแอนดริว
ปลาช่อนแอนดริว หรือ ปลาช่อนบลูอัสสัม () ปลาน้ำจืดขนาดเล็กชนิดหนึ่ง ในวงศ์ปลาช่อน (Channidae)
เป็นปลาช่อนขนาดเล็กอีกชนิดหนึ่ง มีความยาวเต็มที่ประมาณ 15-20 เซนติเมตร โดยพบแพร่กระจายพันธุ์เพียงเฉพาะบึงเลฟรากูรี่ ในเมืองจัลไพกูรี่ รัฐเบงกอลตะวันตก ประเทศอินเดีย เท่านั้น
โดยในอดีต ปลาช่อนแอนดริวมักจะถูกพบปะปนไปกับปลาช่อนเจ็ดสี ("C. bleheri") ในฐานะของปลาสวยงามเสมอ ๆ จึงเคยได้ชื่อว่า "ปลาช่อนบลูเบลเฮอรี่" และได้ชื่อวิทยาศาสตร์อย่างไม่เป็นทางการต่าง ๆ เช่น "C." sp. "Assam", "C." sp. "Lal Cheng", "C." sp. "blue bleheri" เป็นต้น เพราะมีความแตกต่างกันที่สีสันบนลำตัว โดยเฉพาะครีบหางที่ไม่มีลายสีแดง แต่จะเป็นสีน้ำเงิน และมีขอบครีบสีแดง มีครีบหลัง และครีบก้นสีน้ำเงินขนาดใหญ่กว่าปลาช่อนเจ็ดสีชัดเจน
มีพฤติกรรมการแพร่ขยายพันธุ์ด้วยการวางไข่แบบลอย และมีการดูแลลูกปลาอ่อน ได้รับการตั้งชื่อวิทยาศาสตร์เพื่อเป็นเกียรติแก่ แอนดริว เรา นักสำรวจปลาชาวอินเดีย
ปลาช่อนแคระ
ปลาช่อนแคระ () เป็นชื่อสามัญที่เรียกปลาในวงศ์ปลาช่อน (Channidae) โดยหมายถึงปลาที่มีขนาดเล็ก เมื่อโตเต็มที่แล้วมีขนาดความยาวไม่เกิน 20-30 เซนติเมตร
เช่นโดยมากแล้ว จะเป็นปลาขนาดเล็กที่มีสีสันสวยงามสดใสตามครีบหรือลำตัวต่าง ๆ มีพฤติกรรมที่ไม่ดุร้ายก้าวร้าวเหมือนปลาช่อนขนาดใหญ่ ซ้ำยังมีพฤติกรรมอาศัยอยู่รวมกันเป็นฝูง จึงนิยมเลี้ยงกันเป็นปลาสวยงาม สามารถเลี้ยงปะปนกันได้ อีกทั้งเป็นปลาที่พบในกลุ่มอาณาบริเวณเดียวกัน คือ ประเทศอินเดีย และประเทศใกล้เคียง เช่น พม่า, ศรีลังกา หรือปากีสถาน ปลาช่อนกลุ่มนี้จะอาศัยอยู่ในสภาพที่มีอุณหภูมิหลากหลายเปลี่ยนแปลงต่างขั้วกันในรอบปี ตั้งแต่ฤดูที่มีฝนตกหนัก ฤดูร้อนที่อุณหภูมิร้อนจัด ไปจนถึงฤดูหนาวที่มีการละลายของหิมะจากเทือกเขาสูงตามแนวเทือกเขาหิมาลัย จึงมีพฤติกรรมขุดโพรงลึกตามรากไม้เพื่อจำศีลเข้าสู่ฤดูที่เหมาะสมต่อการหากินและแพร่ขยายพันธุ์ต่อไป จึงเป็นปลาที่มีการขยายพันธุ์ด้วยการที่ปลาตัวผู้เป็นฝ่ายอมไข่ในปากจนกระทั่งฟักเป็นตัว และยังเลี้ยงลูกต่อไปอีกสักระยะร่วมกับปลาตัวเมีย
นอกจากนี้แล้ว ยังมีอีกหลายชนิดที่ยังไม่ได้มีการระบุชื่อทางวิทยาศาสตร์หรืออนุกรมวิธานอย่างแน่ชัด จึงยังมีอีกหลายชนิดที่มีชื่อเรียกอย่างไม่เป็นทางการ เช่น "Channa" sp. "five stripe", "Channa" sp. "Dwarf Redfin", "Channa" sp. "Fire & Ice", "Channa" aff. "limbata" เป็นต้น โดยมีชนิดล่าสุดที่ได้รับชื่อวิทยาศาสตร์คือ "Channa andrao"
รถไฟใต้ดินโกลกาตา สาย 1
รถไฟใต้ดินโกลกาตา สาย 1 หรือ สายเหนือใต้ เป็นเส้นทางรถไฟฟ้าสายแรกในนครโกลกาตาและประเทศอินเดีย มีจำนวน 23 สถานี โดยมีสถานียกระดับ 6 สถานี สถานีระดับดิน 2 สถานี สถานีใต้ดิน 15 สถานี ระยะทาง 25.30 กิโลเมตร ใช้ราง
สายคูโก (รถไฟใต้ดินนครฟูกูโอกะ)
สายคูโก () เป็นเส้นทางรถไฟฟ้าในระบบรถไฟใต้ดินนครฟูกูโอกะ นครฟูกูโอกะ ประเทศญี่ปุ่น โดยมีสถานีปลายทาง ได้แก่ สถานีเมโนฮามะ และสถานีฟูกูโอกะกูโก สีประจำเส้นทางคือสีแดง เป็นเส้นทางรถไฟใต้ดินเพียงแห่งเดียวในประเทศที่เชื่อมต่อกับท่าอากาศยาน แม้ว่า โทเอเมโทร สายอาซากูซะ จะเชื่อมต่อกับสถานีรถไฟฟ้าท่าอากาศยานนานาชาตินาริตะและท่าอากาศยานนานาชาติโตเกียว แต่ 2 สถานีนั้นมิใช่สถานีรถไฟฟ้าของสายอาซากูซะ
โมกเหลือง
โมกเหลือง เป็นพืชในวงศ์ Apocynaceae เป็นไม้พุ่มขนาดเล็ก เปลือกลำต้นและกิ่งมีเลนติเซลเป็นรอยขีดนูน สีขาว ใบเดี่ยวเรียงตรงข้าม แผ่นใบด้านบนเรียบ ด้านล่างมีขนเล็กน้อย ดอกช่อออกที่ปลายยอด สีเขียวอ่อนหรือเขียวอมเหลือง ติดผลเป็นฝักคู่ แห้งแตก เมล็ดมีปุย ปลิวตามลม ดอกบานช่วงมิถุนายน – ตุลาคม พบครั้งแรกในประเทศไทยเมื่อ 25 มิถุนายน พ.ศ. 2473 ที่ อำเภอมวกเหล็ก จังหวัดสระบุรี โดยหมอคาร์ ชาวไอริช ปัจจุบันใช้เป็นไม้ประดับ เป็นพืชเฉพาะถิ่นในประเทศไทย พบเฉพาะเขาหินปูนในภาคกลางและภาคตะวันตก
ปลาช่อนสจวร์ต
ปลาช่อนสจวร์ต (; ) เป็นปลาน้ำจืดชนิดหนึ่งในวงศ์ปลาช่อน (Channidae)
ปลาช่อนสจวร์ตเป็นปลาช่อนในกลุ่มปลาช่อนเล็กหรือปลาช่อนแคระอีกชนิดหนึ่ง โตได้เต็มที่ประมาณ 25 เซนติเมตร พบกระจายพันธุ์ในลุ่มน้ำพรหมบุตรในอินเดียและบังกลาเทศ, แถบตะวันออกของเทือกเขาหิมาลัยในอินเดียและเนปาล และลุ่มน้ำที่มาจากทิศตะวันออกเฉียงใต้ของเนปาล
ปลาช่อนสจวร์ตเป็นปลาช่อนอีกชนิดหนึ่งที่มีสีสันสวยงามมาก จึงนิยมเลี้ยงเป็นปลาสวยงามและถูกนำเข้ามาจำหน่ายในประเทศไทยหลายครั้ง เป็นปลาช่อนที่มีสีสันแตกต่างหลากหลายกันมากเนื่องจากมีถิ่นฐานการแพร่กระจายพันธุ์กว้างขวาง และยังมีอีกหลายแหล่งที่มีปลาที่มีความแตกต่างกันชัดเจน แต่ทว่ายังมิได้มีการบรรยายทางวิทยาศาสตร์ จึงมีการตั้งชื่อวิทยาศาสตร์อย่างไม่เป็นทางการ แต่เป็นชื่อทางการค้าอย่างหลากหลาย แตกต่างกันออกไปตามลักษณะของปลา เช่น "Channa" cf. "stwartii" barca ใช้เรียกปลาที่มีครีบหลังและครีบก้นใหญ่เหมือนปลาช่อนบาร์กา ("C. barca"), "Channa" cf. "stwartii" "Cobalt", "Channa" sp. "Meghalaya leopard", "Channa" cf. "stwartii" "West Bengal" หรือ Blue moon galaxy เป็นต้น
สายฮาโกซากิ
สายฮาโกซากิ () เป็นเส้นทางรถไฟฟ้าในเมือง ฟูกูโอกะ จังหวัดฟูกูโอกะ ประเทศญี่ปุ่น มีสถานีปลายทาง ได้แก่ สถานีนากัตสึคาวาบาตะ และ สถานีเค็ตสึกะ สีประจำเส้นทางคือสีน้ำเงิน โดยเส้นทางนี้มักถูกเรียกว่าสาย 2
ถั่วผีทะเล
ถั่วผีทะเล เป็นพืชล้มลุกในวงศ์ถั่ว ลำต้นทอดเลื้อยไปตามพื้นดิน หรือเกี่ยวพันกับต้นไม้อื่น ลำต้นเหนียว สีเขียวหรือเขียวอมขาว ใบประกอบแบบขนนก ใบย่อย 3 ใบ สีเขียวเข้ม หลังใบสีอ่อนกว่าเล็กน้อย ดอกช่อ กลีบเลี้ยงติดกันเป็นหลอดสเขียว กลีบดอกสีเหลือง ผลเดี่ยว เป็นฝัก เมื่ออ่อนสีเขียว แก่แล้วเป็นสีน้ำตาลแห้ง แตกตามตะเข็บของผล ภายในมีเมล็ดกลมรี สีน้ำตาลอ่อน
พืชชนิดนี้เป็นพืชทนเค็มพบทั่วไปตามชายหาดของเขตร้อน เช่นที่ฮาวาย และเกาะอีกหลายเกาะในมหาสมุทรแปซิฟิก Puerto Rico และหมู่เกาะในทะเลแคริบเบียน ชายฝั่งที่บราซิล ชายฝั่งทางมหาสมุทรแอตแลนติกและมหาสมุทรอินเดียวของแอฟริกา มาดากัสการ์ เซเชลส์ อินเดียและศรีลังกา คาบสมุทรอินโดจีน และเกาะไหหลำ มาเลเซีย, และชายฝั่งของออสเตรเลียในควีนส์แลนด์และนอร์ทเทิร์น เทอร์ริทอร์รี
ชื่อพ้องของสปีชีส์นี้ได้แก่:
ปลาช่อนเอเชียติกา
ปลาช่อนเอเชียติกา หรือ ปลาช่อนสีจีนใต้ (; ) ปลาน้ำจืดชนิดหนึ่ง ในวงศ์ปลาช่อน (Channidae)
เป็นปลาช่อนอีกชนิดหนึ่งที่มีความสวยงามมาก พบกระจายพันธุ์ในแถบตอนกลางและตอนใต้ของแม่น้ำแยงซี และแม่น้ำสวิ๋น ในมณฑลกวางสี และกวางตุ้ง ในประเทศจีน และยังพบในเกาะไหหลำไปจนถึงแม่น้ำแดงในประเทศเวียดนาม และยังมีรายงานพบในประเทศเวียดนาม และศรีลังกาอีกด้วย
มีขนาดโตเต็มที่ประมาณ 35 เซนติเมตร เป็นปลาช่อนอีกชนิดหนึ่งที่ได้รับความนิยมในฐานะของการเลี้ยงเป็นปลาสวยงาม ซึ่งเป็นปลาที่มีราคาแพงมาก โดยเฉพาะในปลาที่มีความหลากหลายทางสีสันที่มีจุดสีแดงขนาดใหญ่ ที่ใช้ชื่อว่า "Red Spot" ที่พบในหมู่เกาะซะคิชิมะ จังหวัดโอะกินะวะ ประเทศญี่ปุ่น (ซึ่งอาจเป็นไปได้ว่าเป็นชนิดใหม่) มีราคาซื้อขายแพงมากเป็นรองก็เพียงแค่ปลาช่อนบาร์กา ("C. barca") เท่านั้น สำหรับในประเทศไทยเป็นปลาที่ไม่ค่อยมีการนำเข้ามาจำหน่ายมากนัก แต่การเลี้ยงในตู้เลี้ยงสามารถกระทำได้ไม่ยาก เนื่องจากเป็นปลาที่สามารถปรับตัวให้เข้าที่สภาพแวดล้อมได้เป็นอย่างดี กินอาหารได้อย่างหลากหลาย แต่มีอุปนิสัยดุ ควรแก่การเลี้ยงลำพังเพียงตัวเดียว สามารถเพาะขยายพันธุ์ในที่เลี้ยงได้ โดยไข่เป็นการวางไข่แบบลอยน้ำ ตัวผู้มีการอมไข่เป็นบางครั้ง ปลาทั้งพ่อและแม่มีการดูแลเลี้ยงดูลูกปลาเป็นอย่างดี
ปลาเอนด์เลอร์
ปลาเอนด์เลอร์ หรือ ปลาหางนกยูงเอนด์เลอร์ ที่นิยมเรียกกันว่า ปลาหางนกยูงป่า (; ) ปลาน้ำจืดขนาดเล็กชนิดหนึ่ง อยู่ในวงศ์ปลาสอด ()
เป็นปลาที่ออกลูกเป็นตัวขนาดเล็กชนิดหนึ่ง ที่มีลักษณะคล้ายกับปลาหางนกยูง ("P. reticulate") ซึ่งอยู่ในสกุลเดียวกันมาก จนมีความเข้าใจผิดกันว่าเป็นปลาหางนกยูงสายพันธุ์ดั้งเดิมในธรรมชาติ หรือปลาหางนกยูงป่า โดยชื่อ "เอนด์เลอร์" นั้นเป็นการตั้งชื่อสามัญเพื่อเป็นเกียรติแก่ ดร.จอห์น เอนด์เลอร์ นักวิทยาศาสตร์ชาวแคนาดาผู้ค้นพบในปี ค.ศ. 1975
ปลาเอนด์เลอร์ เป็นปลาที่มีขนาดเล็กกว่าปลาหางนกยูง มีสีสันสะดุดตามาก โดยสีที่เห็นเด่นชัด คือ สีดำ และสีส้ม ตัดกันอย่างชัดเจน ขณะที่สีอื่น ๆ เช่น สีเขียว หรือสีฟ้า เป็นเพียงแค่สีประกอบตามลำตัวและครีบ ไม่โดดเด่นเท่า ซึ่งสีดังกล่าวจะมีเฉพาะปลาตัวผู้เท่านั้น ขณะที่ปลาตัวเมียไม่มีสีสันเลยคล้ายกับปลาหางนกยูง และปลาในวงศ์ปลาสอดชนิดอื่น ๆ ขณะที่ครีบต่าง ๆ และหางก็มีขนาดเล็ก
ปลาเอนเลอร์ มีพฤติกรรมคล้ายกับปลาหางนกยูง หรือปลาในวงศ์เดียวกันชนิดอื่น ๆ คือ เป็นปลาที่มีพฤติกรรมว่ายน้ำและหากินบริเวณผิวน้ำ อาศัยอยู่รวมกันเป็นฝูง พบกระจายพันธุ์ในประเทศเวเนซุเอลา ในทวีปอเมริกาใต้ มีความว่องไว ปราดเปรียว
เป็นปลาที่นิยมเลี้ยงกันเป็นปลาสวยงาม โดยเฉพาะในตู้ไม้น้ำ ปัจจุบันได้มีการเพาะขยายพันธุ์จนเกิดเป็นสายพันธุ์ที่มีสีสันใหม่ ๆ แปลก ๆ เกิดขึ้นมา ตลอดจนผสมข้ามสายพันธุ์กับปลาชนิดอื่นที่มีความใกล้เคียงกัน เช่น ปลาหางนกยูง แต่ก็มีผู้ที่ยังเก็บรักษาสายพันธุ์ของปลาเอนด์เลอร์แท้ ๆ ไว้ โดยเฉพาะปลาในกลุ่มนี้มีความเสี่ยงที่จะเกิดการปนเปื้อนทางพันธุกรรมได้ง่ายมาก การเลี้ยงในตู้กระจก ตลอดจนการดูแลรักษาก็กระทำเหมือนกับปลาหางนกยูง
ปลาช่อนออเรียนตาลิส
ปลาช่อนออเรียนตาลิส หรือ ปลาช่อนศรีลังกา (; ) ปลาน้ำจืดชนิดหนึ่ง ในวงศ์ปลาช่อน (Channidae)
เป็นปลาช่อนขนาดเล็กจำพวกปลาช่อนแคระ หรือปลาก้างชนิดหนึ่ง มีลักษณะคล้ายกับปลาก้าง ("C. limbata") ที่พบในภูมิภาคเอเชียอาคเนย์ หรือปลาก้างอินเดีย ("C. gachua") ที่พบในอินเดีย โดยไม่มีครีบท้อง ลักษณะทั่วไปคล้ายกับปลาก้างที่พบในเอเชียอาคเนย์มาก
มีความยาวเต็มที่ประมาณ 10 เซนติเมตร พบเฉพาะบนเกาะซีลอน หรือศรีลังกาเท่านั้น พฤติกรรมการหากินและการแพร่ขยายพันธุ์เหมือนกับปลาช่อนแคระชนิดอื่น ๆ คือ ตัวผู้จะเป็นฝ่ายเฝ้าดูแลไข่และลูกอ่อนร่วมกับตัวเมีย โดยมีชื่อพื้นถิ่นในภาษาเบงกาลีว่า ulka
ปลาช่อนพัลชรา
ปลาช่อนพัลชรา หรือ ปลาช่อนพม่าจุดส้ม หรือ ปลาช่อนพม่าจุดแดง (; ) ปลาน้ำจืดชนิดหนึ่ง ในวงศ์ปลาช่อน (Channidae)
เป็นปลาช่อนที่มีความสวยงามมากอีกชนิดหนึ่ง มีความยาวเต็มที่ประมาณ 30 เซนติเมตร พบในต้นน้ำของรัฐยะไข่ ประเทศพม่า เป็นปลาช่อนที่ถูกบรรยายลักษณะทางวิทยาศาสตร์หรืออนุกรมวิธานพร้อม ๆ กับปลาช่อนออนาติพินนิส ("C. ornatipinnis") ซึ่งพบในพม่าและมีลักษณะคล้ายคลึงกัน แต่ทว่า ปลาช่อนพัลชราไม่มีจุดสีดำขนาดใหญ่กระจายทั่วตัวเหมือนปลาช่อนออนาติพินนิส โดยมีเพียงจุดประสีดำเล็ก ๆ จาง ๆ กระจายอยู่เพียงเล็กน้อย ครีบอกมีลายสีจางไม่ชัดเจน จุดสีดำบนครีบหลังสีจาง และมีจำนวนน้อยกว่าปลาช่อนออนาติพินนิส
ด้วยความสวยงาม จึงทำให้นิยมเลี้ยงกันเป็นปลาสวยงาม เป็นปลาช่อนที่ไม่มีนิสัยดุร้ายก้าวร้าว เป็นปลาที่เลี้ยงง่าย สามารถเพาะขยายพันธุ์ได้ในตู้กระจก หรือในบ่อคอนกรีต วางไข่แบบไข่ลอย พ่อปลาและแม่ปลาช่วยกันเลี้ยงดูแลลูก กินอาหารได้หลากหลาย
โมริ ฮิเดนาริ
โมริ ฮิเดนาริ (;19 พฤศจิกายน ค.ศ. 1595 - 24 กุมภาพันธ์ ค.ศ. 1651) เป็นไดเมียวแห่งโชชูคนที่ 2 ดำรงตำแหน่งระหว่าง ค.ศ. 1623-1651
นิตยา บุญสูงเนิน
นิตยา บุญสูงเนิน (เกิดเมื่อ 24 มิถุนายน พ.ศ. 2502) เป็นนักร้องหญิงชาวไทย มีผลงานเพลงดังหลากหลายเพลง อาทิ พิษรัก , จำเลยรัก , เจ็บนิดเดียว และอีกมากมาย ในสังกัดโปรมีเดียมาร์ท มีชื่อเสียงจากผลงานอัลบั้มชุด "ก้าวใหม่" ในปี พ.ศ. 2537 จากเพลง "เจ็บนิดเดียว" นิตยา เป็นน้องสาวแท้ๆ ของนักร้องชื่อดัง เจินเจิน บุญสูงเนิน ชีวิตส่วนตัว มีบุตรชาย 1 คน ชื่อ ธันวา บุญสูงเนิน ชื่อเล่น ทอย หรือ เดอะทอยส์ (The TOYS) เป็นนักร้อง นักดนตรี และนักแต่งเพลง เป็นหลานชายของ เจินเจิน บุญสูงเนิน"ชุด นิดสเปเชี่ยล
"ชุด โกลด์ เวอร์ชัน
"ชุด ลูกทุ่งสเปเชี่ยล
"ชุด ก้าวต่อไป
"ชุด จูบเรือนแพ
"ชุด หลากหลายลีลา สไตล์
"ชุด ใจเหงา
"ชุด รักเหลือเกิน
"ชุด ห้องสีขาว
"ชุด นิดแอนด์เลเซอร์
"ชุด ขวัญมิ่งเมือง
"ชุด แทนความรู้สึก
"ชุด เจ็บช้ำ
"ชุด ฝากใจไว้
"ชุด เพชรเจียระไน
"ชุด หยาดเพชร
"ชุด เลิฟเวอร์ชัน
"ชุด ลืมแล้วหรือสัญญา
"ชุด ก้าวใหม่ - เจ็บหนักกว่าใคร
วิชัย จงประสิทธิ์พร
วิชัย จงประสิทธิ์พร (ชื่อเล่น: เอก) เป็นนักแสดงชาวไทย จบการศึกษาระดับมัธยมศึกษาตอนปลาย ที่ โรงเรียนทวีธาภิเศก
ตำบลบ้านยาง (อำเภอคีรีรัฐนิคม)
ตำบลบ้านยาง เป็นตำบลในอำเภอคีรีรัฐนิคม จังหวัดสุราษฎร์ธานี
ตำบลบ้านยางแยกจากตำบลท่าขนอนและตำบลท่ากระดาน อำเภอท่าขนอน ในขณะนั้นจัดตั้งเป็นตำบลบ้านยาง 
ตำบลบ้านยางอำเภอคีรีรัฐนิคม จังหวัดสุราษฏร์ธานี ห่างจากอำเภอคีรีรัฐนิคม 6 กม.ห่างจากจังหวัดสุราษฏร์ธานีประมาณ 54 กม.เป็นที่ราบลุ่มริมคลองพุมดวงและคลองยัน โดยมีอาณาเขตติดต่อกับตำบลต่าง ๆ ดังนี้
พื้นที่ตำบลท่าขนอนเป็นที่เขตเทือกเขาทางตะวันตก เป็นที่ราบสูงตอนกลาง เป็นที่ราบลุ่มน้ำท่วมถึงทางตอนใต้
แบ่งเขตการปกครองออกเป็น 11 หมู่บ้าน ดังนี้
พระแม่มารีอัมมัน
พระแม่มารีอัมมัน (; ) เป็นเทวีในศาสนาฮินดู ปรากฏเฉพาะในอินเดียใต้เป็นส่วนใหญ่ และทรงเป็นที่รู้จักและนับถือภาคใต้ของอินเดียและในพื้นที่ชนบทของรัฐทมิฬนาดู, รัฐกรณาฏกะ รัฐมหาราษฏระ และรัฐอานธรประเทศ ชาวฮินดูและคัมภีร์ในศาสนาฮินดูนั้นถือพระองค์เป็นภาคหนึ่งของพระแม่ปารวตีและพระแม่ทุรคา และทรงมีลักษณะคล้ายคลึงเช่นเดียวกับเทวีของอินเดียภาคเหนือคือพระแม่ศีตลาเทวีและพระแม่กาลี
ในอินเดียใต้นั้น มีพิธีเฉลิมฉลองถวายแด่พระองค์ซึ่งเกิดขึ้นในช่วงปลายฤดูร้อนทั่วภูมิภาคของอินเดียใต้ ซึ่งเป็นงานเทศกาลที่ยิ่งใหญ่ เรียกว่า " อทิตรีรูวิยา(Aadi Thiruvizha)" เป็นเทศกาลที่สำหรับ สักการบูชาประจำปีของพระนางเป็นส่วนใหญ่ มุ่งเน้นไปที่ การขอพรและการรักษาโรค เช่นโรค อหิวาตกโรค ฝีดาษ และ โรคต่างๆ
ทรงเป็นที่เคารพบูชา ตามท้องถิ่นของอินเดียใต้เป็นส่วนใหญ่ โดยถือเป็นเทวีผู้ดูแลหมู่บ้านต่างๆ และมักจะมีเทวสถานเพื่อประดิษฐานเทวรูปประจำหมู่บ้าน และในเทวสถานนั้นมักขนาบข้างด้วยเทวรูปพระพิฆเนศและพระขันทกุมาร
ในความเชื่อของชาวฮินดูนั้น มีสัญญาลักษณ์แทนพระองค์คือสะเดา ซึ่งถือว่ามีอำนาจและพลังของพระองค์สถิตอยู่พืชชนิดนี้และเครื่องเครื่องสักการบูชาหลักของพระองค์
สายนานากูมะ
สายนานากูมะ () เป็นเส้นทางรถไฟใต้ดินนครฟูกูโอกะ ในเมืองฟูกูโอกะ จังหวัดฟูกูโอกะ ประเทศญี่ปุ่น สถานีปลายทางได้แก่ สถานีฮาชิโมโตะ และ สถานีเท็นจินมินามิ สีประจำเส้นทางคือสีเขียว มักถูกเรียกว่า สาย 3
สายไคงัง
สายไคงัง () เป็นหนึ่งในสองเส้นทางของรถไฟใต้ดินเทศบาลโคเบะ มีระยะทาง 7.9 กิโลเมตร 10 สถานี เปิดให้บริการวันที่ 7 กรกฎาคม ค.ศ. 2001
เนตติฎีกา
เนตติฎีกา เป็นคัมภีร์อธิบายเนื้อความและคำศัพท์ของคัมภีร์เนตติปกรณ์ จึงจัดอยู่ในกลุ่มเนตติปกรณ์ หรือเนตติบาลี ที่สืบทอดมาจากภาษิตของพระมหากัจจายนะที่กล่าวไว้ในสมัยพุทธกาล ต่อมาได้มีการรจนาคัมภีร์อธิบายความเพิ่มเติมเป็นลำดับ เริ่มจากคัมภีร์เนตติอรรถกา มาถึงคัมภีร์เนตติฎีกา และยังมีคัมภีร์อรรถาธิบายในลำดับต่อมาอีก ในภาษาไทยได้มีการแปลโดยโครงการปริวรรตอักษรขอมและอักษรโบราณท้องถิ่น มูลนิธิภูมิพโลภิกขุ และฉบับแปลของพระคันธสาราภิวงศ์ แห่งวัดท่ามะโอ จังหวัดลำปาง
เนตติฎีกา เป็นคัมภีร์อธิบายเนติอรรถกถาอีกชั้นหนึ่ง ในคัมภีร์คันถวงศ์ได้กล่าวว่า เป็นผลงานของท่านพระธรรมปาละ ซึ่งคาดว่าจะมีช่วงชีวิตอยู่ราวพ.ศ. 950 - 1000 แต่ตามทัศนะของผู้แปลเนตติฎีกา ฉบับมูลนิธิภูมิพโลภิกขุ เมื่อปี 2525 ระบุว่า น่าจะเป็นผลงานของพระธรรมปาละอีกองค์หนึ่ง ซึ่งเป็นศิษย์อาวุโสของท่านพระอานันทาจารย์ คนละองค์กับพระธรรมปาละผู้อยู่สำนักวัดพทรติตถวิหาร หากเป็นไปตามข้อสันนิษฐานนี้ เนตติฎีกา น่าจะมีอายุอยู่ในราวพุทธศตวรรษที่ 13 - 14
ด้านพระคันธสาราภิวงศ์ผู้แปลเนตติฎีกา ฉบับปี 2551 ระบุว่า พระธรรมปาลแห่งสำนักวัดพทรดิตถวิหาร (วัดท่าพุทรา) เป็นผู้แต่งขึ้น ซึ่งพระอารามแห่งนี้พระเจ้าอโศกมหาราชโปรดให้สร้างขึ้นที่เมืองนาคปัฏฏัน ประเทศอินเดีย
เนตติฎีกา มีจุดประสงค์หลักอยู่ที่การอธิบายเพิ่มเติมเนื้อความในเนตติอรรถกถา เริ่มต้นของคัมภีร์นี้แตกต่างจากคัมภีร์อื่นๆ ตรงที่ไม่มีประณามคาถา คือคาถาภาษาบาลีสรรเสริญพระรัตนไตร แต่เริ่มต้นด้วยการพรรณนากถาเริ่มพระคัมภีร์ พรรณนานิทานถกา แล้วพรรณนาตามเนื้อหาของเนตติอรรถกถา ไปจบลงที่พรรณนานิคม หรือคำลงท้ายคัมภีร์ ซึ่งผู้รจนาแต่งไว้อย่างไพเราะสละสลวย เนตติฎีกา
สกุลขี้เหล็ก
สกุลขี้เหล็ก หรือ Senna (มาจาก ภาษาอาหรับ "sanā") เป็นสกุลขนาดใหญ่ในวงศ์ Fabaceaeและวงศ์ย่อย Caesalpinioideae พืชในสกุลนี้เป็นพืชท้องถิ่นในเขตร้อน พบในเขตอบอุ่นไม่กี่ชนิด จำนวนสปีชีส์ประมาณ 260 - 350 สปีชีส์ สปีชีส์ของสกุลนี้คือ "Senna alexandrina" มีประมาณ 50 สปีชีส์ในสกุลนี้ที่เป็นพืชปลูก
พระอัยนาร์
พระอัยนาร์ ( ) เป็นเทวะท้องถิ่น ในศาสนาฮินดู ซึ่งเป็นเทพเจ้าที่ดูแลรักษาและคุ้มครองหมู่บ้านของชาวทมิฬ ส่วนใหญ่เป็นที่รู้จักและนิยมบูชา ใน รัฐทมิฬนาฑู ประเทศอินเดีย อินเดียภาคใต้ทั่วไป และหมู่บ้าน ทมิฬ ใน ประเทศศรีลังกา มีลักษณะความสัมพันธ์คล้ายคลึงกับ พระอัยยานากี () เทพเจ้าของชาวสิงหล ในประเทศศรีลังกา
พระอัยนาร์เดิมเป็นเทพเจ้าพื้นเมืองในภาคใต้อินเดีย ที่ได้รับการยบูชามานานแล้ว ต่อในรัฐกรณาฏกะ มีการสร้างเทวสถานถวายเทพองค์นี้ในพระนาม พระศัตตรา ในศตวรรษที่ 10 และปรากฏในคัมภีร์ของชาวทมิฬใหม่ในพระนาม พระอัยยัปปาโดยกล่าวว่าเป็นบุตรที่เกิดจากพลังของพระหริหระซึ่งเป็นการอวตารร่วมกันระหว่างพระศิวะและพระนารายณ์.
ดีปลากั้ง
ดีปลากั้ง หรือ บีปลากั้ง T.Anderson. เป็นพืชในวงศ์เหงือกปลาหมอ (Acanthaceae) เป็นไม้พุ่ม ลำต้น ตั้งตรง ใบ เดี่ยว เรียงตรงข้าม แผ่นใบรูปรีแกมรูปขอบขนาน ดอกช่อแบบช่อเชิงลด ออกที่ปลายยอด สมบูรณ์เพศ กลีบเลี้ยงสีเขียว รูประฆัง กลีบดอก สีม่วงอมแดง เชื่อมกันเป็นรูปคนโท ส่วนหลอดกลีบพองออกด้านเดียว ส่วนปลายแยกเป็น 5 แฉก ผลแบบแคปซูล
ยอดอ่อน รับประทานเป็นผักแกล้มกับน้ำพริก ในทางยาสมุนไพรนั้น ทางจังหวัดอุบลราชธานี ใช้ ลำต้น ต้มน้ำดื่ม ช่วยขับปัสสาวะ ทางจังหวัดมุกดาหารใช้ เป็นยาบำรุงกำลัง